cyanic-selkie/wikianc huggingface dataset:
റിയോജി നൊയോറി
ഗവേഷണം
[[File:Study with a fresh and straightforward mind! Ryoji Noyori.jpg|thumb|പുതിയതും നേരായതുമായ മനസ്സോടെ പഠിക്കുക!
(നാഗോയ സർവകലാശാലയിൽ)]] കാറ്റലിസിസിന്റെയും ഹരിത രസതന്ത്രത്തിന്റെയും ശക്തിയിൽ നൊയോറി ശക്തമായി വിശ്വസിക്കുന്നു. അടുത്തിടെ പ്രസിദ്ധീകരിച്ച ഒരു ലേഖനത്തിൽ "സമന്വയത്തിലെ പ്രായോഗിക ചാരുത" പിന്തുടരാൻ അദ്ദേഹം വാദിക്കുന്നു. ഈ ലേഖനത്തിൽ അദ്ദേഹം ഇങ്ങനെ പറയുന്നു: “നേരായതും പ്രായോഗികവുമായ രാസ സമന്വയങ്ങൾ ആവിഷ്കരിക്കാനുള്ള നമ്മുടെ കഴിവ് നമ്മുടെ ജീവിവർഗങ്ങളുടെ നിലനിൽപ്പിന് ഒഴിച്ചുകൂടാനാവാത്തതാണ്.” മറ്റിടങ്ങളിൽ "ഗവേഷണം രാഷ്ട്രങ്ങൾക്കും മനുഷ്യവർഗത്തിനും വേണ്ടിയാണ്. ഗവേഷകർക്ക് വേണ്ടിയല്ല" എന്ന് അദ്ദേഹം പറഞ്ഞിട്ടുണ്ട്. രാഷ്ട്രീയമായി സജീവമാകാൻ അദ്ദേഹം ശാസ്ത്രജ്ഞരെ പ്രോത്സാഹിപ്പിക്കുന്നു. "21-ാം നൂറ്റാണ്ടിൽ സുസ്ഥിര സമൂഹം കെട്ടിപ്പടുക്കുന്നതിന് ഗവേഷകർ പൊതുജനാഭിപ്രായങ്ങളും സർക്കാർ നയങ്ങളും പ്രോത്സാഹിപ്പിക്കണം."
ജപ്പാനിലെ പ്രധാനമന്ത്രി ഷിൻസോ അബെ 2006-ൽ അധികാരത്തിൽ വന്നതിനുശേഷം സ്ഥാപിച്ച വിദ്യാഭ്യാസ പുനർനിർമ്മാണ സമിതിയുടെ ചെയർമാനാണ് നോയോറി.
റോഡിയം, റുഥീനിയം എന്നിവയുടെ കാറ്റലിസ്റ്റ് കോംപ്ലക്സുകളായി ഉപയോഗിക്കുന്ന അസ്സിമിട്രിക് ഹൈഡ്രജനേഷന് നൊയോറി ഏറെ പ്രശസ്തനാണ്. പ്രത്യേകിച്ച് ബിനാപ് ലിഗാണ്ടിനെ (നോയോറി അസ്സിമിട്രിക് ഹൈഡ്രജനേഷൻ കാണുക) അടിസ്ഥാനമാക്കിയുള്ളവ. വീക്കത്തിനെതിരായി ഉപയോഗിക്കുന്ന മരുന്നായ ((S)-BINAP)Ru(OAc)2 എന്റോണിയോമെറിക്കലി ശുദ്ധമായ (97% ഇഇ) നാപ്രോക്സന്റെ വാണിജ്യ ഉൽ‌പാദനത്തിനായി ഉപയോഗിക്കുന്നു. ഹാലൈഡ് സംയുക്തങ്ങളുടെ സാന്നിധ്യത്തിൽ കെറ്റോണുകളുടെ അസ്സിമിട്രിക് ഹൈഡ്രജനേഷൻ ഉപയോഗിച്ചാണ് ആൻറി ബാക്ടീരിയൽ ഏജന്റ് ലെവോഫ്ലോക്സാസിൻ നിർമ്മിക്കുന്നത്.
മറ്റ് അസ്സിമിട്രിക് പ്രക്രിയകളിലും അദ്ദേഹം പ്രവർത്തിച്ചിട്ടുണ്ട്. തകസാഗോ ഇന്റർനാഷണൽ കോർപ്പറേഷൻ, അലൈൽ അമീനുകളുടെ ഐസോമെറൈസേഷനായി നൊയോറിയുടെ രീതി ഉപയോഗിച്ച് ഓരോ വർഷവും 3000 ടൺ (പുതിയ വികാസത്തിന് ശേഷം) മെന്തോൾ (94% ee ൽ) ഉൽ‌പാദിപ്പിക്കുന്നു.
ഫിലിപ്പ് ജി. ജെസ്സോപ്പിനൊപ്പം, നൊയോറി ഹൈഡ്രജൻ, ഡൈമെത്തിലാമൈൻ, സൂപ്പർക്രിട്ടിക്കൽ കാർബൺ ഡൈ ഓക്സൈഡ് എന്നിവയിൽ നിന്നുള്ള എൻ, എൻ-ഡൈമെഥൈൽഫോർമൈഡ് എന്നിവയുടെ നിർമ്മാണത്തിനായി ഉൾപ്രേരകമായ റുഥീനിയം, ക്ലോറിൻ 2(PMe3)4 എന്നിവയുടെ സാന്നിദ്ധ്യത്തിൽ ഒരു വ്യാവസായിക പ്രക്രിയ വികസിപ്പിച്ചെടുത്തിട്ടുണ്ട്.
അംഗീകാരം
അദ്ദേഹത്തിന്റെ ബഹുമാനാർത്ഥം റിയോജി നോയോറി സമ്മാനം നൽകി. 2000-ൽ നൊയോറി റെന്നസ് 1 സർവകലാശാലയിൽ ഓണററി ഡോക്ടറായി. 1995-ൽ അദ്ദേഹം അദ്ധ്യാപകനായി. 2005-ൽ മ്യൂണിക്കിലെ ടെക്നിക്കൽ യൂണിവേഴ്സിറ്റിയിലും ജർമ്മനിയിലെ ആർ‌ഡബ്ല്യു‌ടി‌എച്ച് ആക്കൻ സർവകലാശാലയിലും ഓണററി ഡോക്ടറായി. 2005-ൽ റോയൽ സൊസൈറ്റിയുടെ (ഫോർമെംആർഎസ്) വിദേശ അംഗമായി നൊയോറി തിരഞ്ഞെടുക്കപ്പെട്ടു. കൂടാതെ 2018 ഫെബ്രുവരി 23 ന് മുംബൈയിലെ ഇൻസ്റ്റിറ്റ്യൂട്ട് ഓഫ് കെമിക്കൽ ടെക്നോളജിയിൽ നിന്ന് (മുമ്പ് യുഡിസിടി എന്നറിയപ്പെട്ടിരുന്നു) ഓണററി ഡോക്ടറേറ്റ് ബിരുദവും നേടി. അദ്ദേഹത്തിന് അവാർഡും ലഭിച്ചു:
അവലംബം
വർഗ്ഗം:1938-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:അമേരിക്കൻ ഐക്യനാടുകളിലെ നാഷണൽ അക്കാദമി ഓഫ് സയൻസ് അംഗങ്ങൾ വർഗ്ഗം:രസതന്ത്രത്തിനുള്ള നോബൽ സമ്മാന ജേതാക്കൾ വർഗ്ഗം:ജപ്പാനീസ് രസതന്ത്രജ്ഞർ വർഗ്ഗം:ജാപ്പനീസ് നൊബേൽ സമ്മാന ജേതാക്കൾ
5.56x45 മീല്ലീമീറ്റർ എൻ.എ.റ്റി.ഒ.
thumb|300px|right|5.56x45mm NATO, എം 16 റൈഫിളുകളിൽ ഉപയോഗിക്കുന്നതിന് വേണ്ടി അമേരിക്ക വികസിപ്പിച്ചെടുത്ത റൈഫിൾ കാട്രിഡ്ജ് ആണ് 5.56x45mm NATO NATO രാജ്യങ്ങളോടൊപ്പം മറ്റ് രാജ്യങ്ങളും ഈ കാട്രിഡ്ജ് ഉപയോഗിക്കുന്നു. ഇന്ത്യൻ സൈന്യം ഉപയോഗിക്കുന്ന ഇൻസാസ് റൈഫിളുകളിൽ വ്യാപകമായി ഉപയോഗിക്കുന്നത് ഈ കാട്രിഡ്ജ് ആണ്. ആദ്യകാലങ്ങളിൽ ലോകവ്യാപകമായി സൈനികർ ഉപയോഗിച്ചിരുന്ന 7.62 mm കാട്രിഡ്ജിന് പകരമായി വികസിപ്പിച്ചെടുത്ത കാട്രിഡ്ജാണിത്.
ചരിത്രം
NATO സൈന്യം വ്യാപകമായി ഉപയോഗിച്ചു വന്നിരുന്ന 7.62 mm കാട്രിഡ്ജ് കൂടുതൽ പ്രഹരശേഷിയുള്ളതായതിനാൽ പുതുതലമുറ റൈഫിളുകളിൽ ഉപയോഗിക്കുന്നതിനായി പുതിയ ഒരു കാട്രിഡ്ജ് വികസിപ്പിച്ചെടുക്കണമെന്ന് NATO സൈനിക ഗവേഷകർക്കിടയിൽ അഭിപ്രായമുയർന്നു. 7.62 mm കാട്രിഡ്ജിന് പകരമായി മറ്റൊരു കാട്രിഡ്ജ് വികസിപ്പിച്ചെടുക്കാനുള്ള പരീക്ഷണങ്ങൾ ബ്രിട്ടൺ നേരത്തെ തന്നെ ആരംഭിച്ചിരുന്നു. അങ്ങനെ 1977 NATO രാജ്യങ്ങൾ 7.62 mm കാട്രിഡ്ജിന് പകരമായി പുതിയ കാട്രിഡ്ജ് നിർമ്മിക്കാൻ തീരുമാനിച്ചു. ബെൽജിയൻ 62 gr SS109 റൗണ്ട് മാതൃകയായി സ്വീകരിക്കുകയും ചെയ്തു. thumb|300px|right|7.62 mm, 5.56 mm കാട്രിഡ്‌ജുകൾ:, ഒരു താരതമ്യ പഠനം. thumb|300px|right|5.56 mm കാട്രിഡ്‌ജ് കേസിങ്
വിവിധ തരം കാട്രിഡ്‌ജുകൾ
5.56 mm ന്റെ താഴെപ്പറയുന്ന നാലുതരം കാട്രിഡ്ജുകൾ നിർമ്മിച്ചു വരുന്നു.
thumb|300px|right|5.56 mm വിവിധ തരം കാട്രിഡ്‌ജുകൾ
അവലംബം
വർഗ്ഗം:വെടിക്കോപ്പുകളുടെ കാട്രിഡ്ജുകൾ
റിക്കി പോണ്ടിങ്
ഒരു മുൻ ഓസ്ട്രേലിയൻ ദേശീയ ക്രിക്കറ്റ് താരമാണ് പുണ്ടർ എന്ന പേരിലും അറിയപ്പെടുന്ന റിക്കി തോമസ് പോണ്ടിങ് (ജനനം: ഡിസംബർ 19 1974). 2004 മുതൽ 2011 വരെ ഓസ്ട്രേലിയൻ ടെസ്റ്റ് ക്രിക്കറ്റ് ടീമിന്റെയും, 2002 മുതൽ 2011 വരെ ഓസ്ട്രേലിയൻ ഏകദിന ടീമിന്റെയും നായകനായിരുന്നു. ഒരു വലം കൈയ്യൻ ബാറ്റ്സ്മാനായ ഇദ്ദേഹം അപൂർവ്വമായി ബോളും ചെയ്യാറുണ്ട്. സ്ലിപ്പുകളിലും ബാറ്റ്സ്മാനോട് അടുത്ത പൊസിഷനുകളിലും മികച്ച ഫീൽഡർ കൂടിയായിരുന്നു പോണ്ടിംഗ്. ഓസ്ട്രേലിയൻ തദ്ദേശീയ ക്രിക്കറ്റിൽ ടാസ്മാനിയൻ ടൈഗേർസ് എന്ന ടീമിനെയും, ഇന്ത്യൻ പ്രീമിയർ ലീഗിൽ 2008-ൽ കൊൽക്കത്ത നൈറ്റ് റൈഡേർസിനെയും പ്രതിനിധീകരിച്ചിരുന്നു. 2006 ഡിസംബർ 1 ന് അവസാന 50 വർഷത്തിനുള്ളിൽ റാങ്കിങ്ങിൽ ഏറ്റവും ഉയർന്ന പോയിന്റ് ലഭിക്കുന്ന ടെസ്റ്റ് ബാറ്റ്സ്മാനായി പോണ്ടിംഗ് മാറി. ഓസ്ട്രേലിയൻ ക്രിക്കറ്റിലെ ഏറ്റവും മികച്ച ക്രിക്കറ്റ് കളിക്കാരിലൊരാളായി ഇദ്ദേഹം വിലയിരുത്തപ്പെടുന്നു.
17 വയസ്സും 337 ദിവസവും പ്രായമുള്ളപ്പോൾ ടാസ്മാനിയക്കു വേണ്ടി 1992 നവംബറിൽ കളത്തിലിറങ്ങിയാണ് പോണ്ടിങ്ങ് ക്രിക്കറ്റ് കളിക്കാരനാകുന്നത്. ഇതോടെ ഷീഫീൽഡ് ഫീൽഡ് മത്സരം കളിക്കുന്ന ഏറ്റവും പ്രായം കുറഞ്ഞ ടാസ്മാനിയക്കാരനായി പോണ്ടിങ്. എങ്കിലും അന്താരാഷ്ട്ര ഏകദിന ക്രിക്കറ്റിൽ കളിക്കുന്നതിനു പോണ്ടിങ്ങിനു 1995 വരെ കാത്തിരിക്കേണ്ടി വന്നു. 1995-ൽ ന്യൂസിലാൻഡിൽ നടന്ന ഒരു ടൂർണമെന്റിൽ ദക്ഷിണാഫ്രിക്കക്കെതിരെ കളിച്ചായിരുന്നു പോണ്ടിങിന്റെ അന്താരാഷ്ട്ര ക്രിക്കറ്റിലെ അരങ്ങേറ്റം. അതിനു ശേഷം കുറച്ചു ദിവസങ്ങൾക്കു ശേഷം ടെസ്റ്റ് ക്രിക്കറ്റിലും അരങ്ങേറ്റം കുറിച്ചു. 1995-ൽ പെർത്തിൽ ശ്രീലങ്കക്കെതിരെ ആയിട്ടായിരുന്നു പോണ്ടിങ്ങിന്റെ ടെസ്റ്റ് ക്രിക്കറ്റ് അരങ്ങേറ്റം. ആ മത്സരത്തിൽ പോണ്ടിങ് 96 റൺസെടുത്തു. 1999-ന്റെ തുടക്കം വരെ പലതവണ പോണ്ടിങിന് അന്താരാഷ്ട്ര ടീമിൽ നിന്നു ഫോം ഇല്ലാത്തതിന്റെയും, അച്ചടക്കം പാലിക്കാത്തതിന്റെയും പേരിൽ സ്ഥാനം നഷ്ടപ്പെട്ടിരുന്നു.2002-ൽ ഏകദിന ടീം ക്യാപ്റ്റനാകുന്നതു വരെയും 2004-ൽ ടെസ്റ്റ് ടീം ക്യാപ്റ്റനാകുന്നതു വരെയും ഇതു തുടർന്നു.
168 ടെസ്റ്റ് മത്സരങ്ങളും 375 ഏകദിന മത്സരങ്ങളും കളിച്ച ഇദ്ദേഹം തന്നെയാണ് ടെസ്റ്റിലും ഏകദിനത്തിലും ഓസ്ട്രേലിയയുടെ എക്കാലത്തേയും ഉയർന്ന റൺ വേട്ടക്കാരൻ. ടെസ്റ്റ് ക്രിക്കറ്റിന്റെ ചരിത്രത്തിൽ 13,000 റൺസിലധികം നേടുന്ന 3 കളിക്കാരിലൊരാണ് പോണ്ടിംഗ്. വിജയങ്ങളുടെ കണക്കുകളിൽ എക്കാലത്തേയും മികച്ച ക്യാപ്റ്റൻ കൂടിയാണ് അദ്ദേഹം. 2004 മുതൽ 2010 ഡിസംബർ 31 കാലത്തിനിടയിൽ അദ്ദേഹം നയിച്ച 77 ടെസ്റ്റ് മത്സരങ്ങളിൽ 48ഉം വിജയങ്ങളായിരുന്നു. ടെസ്റ്റ് ക്രിക്കറ്റ് ചരിത്രത്തിൽ 100 വിജയങ്ങളിൽ പങ്കാളിയായ ഒരേയൊരു കളിക്കാരനാണ് റിക്കി പോണ്ടിംഗ്.
2012 നവംബർ 29ന് പോണ്ടിംഗ് തന്റെ വിരമിക്കൽ പ്രഖ്യപിച്ചു. സൗത്താഫ്രിക്കയ്ക്കെതിരെയുള്ള പെർത്ത് ടെസ്റ്റിന്റെ തലേ ദിവസമായിരുന്നു പ്രഖ്യാപനം. അദ്ദേഹത്തിന്റെ 168ആമത്തെ ടെസ്റ്റ് മത്സരമായിരുന്നു അത്. ഏറ്റവുമധികം ടെസ്റ്റ് മത്സരങ്ങൽ കളിച്ച ഓസ്ട്രേലിയൻ താരമെന്ന പദവി സ്റ്റീവ് വോ യ്ക്കൊപ്പം അദ്ദേഹം പങ്കിടുന്നു. 2012 ഡിസംബർ 3 ന് 51.85 ബാറ്റിംഗ് ശരാശരിയോടെ റിക്കി തോമസ് പോണ്ടിംഗ് ടെസ്റ്റ് ക്രിക്കറ്റിൽ നിന്നും വിരമിച്ചു.
പുറമെ നിന്നുള്ള കണ്ണികൾ
വർഗ്ഗം:1974-ൽ ജനിച്ചവർ വർഗ്ഗം:ഡിസംബർ 19-ന് ജനിച്ചവർ വർഗ്ഗം:ഓസ്ട്രേലിയൻ ക്രിക്കറ്റ് ടീം നായകന്മാർ
ഇൽപാർപ, നോർത്തേൺ ടെറിട്ടറി
ഓസ്‌ട്രേലിയയിലെ നോർത്തേൺ ടെറിട്ടറിയിലെ ആലീസ് സ്പ്രിംഗ്സ് നഗരത്തിന്റെ പ്രാന്തപ്രദേശമാണ് ഇൽപാർപ. 2016-ലെ സെൻസസിൽ ഇൽപാർപയിൽ 470 പേർ ഉണ്ടായിരുന്നു. ഇതിൽ 53.0% പുരുഷന്മാരും 47.0% സ്ത്രീകളുമാണ്. ആദിവാസികളും കൂടാതെ/അല്ലെങ്കിൽ ടോറസ് സ്ട്രെയിറ്റ് ദ്വീപുവാസികളും ജനസംഖ്യയുടെ 20.3% വരും.
അവലംബം
വർഗ്ഗം:ആലീസ് സ്പ്രിംഗ്സിന്റെ പ്രാന്തപ്രദേശങ്ങൾ
ബങ്കിം ചന്ദ്ര ചാറ്റർജി
ബങ്കിം ചന്ദ്ര ചാറ്റർജി ധാരാളം നോവലുകളും, കവിതകളും രചിച്ചിട്ടുണ്ട്. ആനന്ദമഠം ആണ് അദ്ദേഹത്തിൻറെ പ്രശസ്തമായ കൃതി. പതിനെട്ടാം നൂറ്റാണ്ടിന്റെ ഒടുവിൽ നടന്ന സന്ന്യാസി കലാപത്തിന്റെ പശ്ചാത്തലത്തിൽ എഴുതപ്പെട്ട ഈ കൃതി, ബംഗാളി സാഹിത്യത്തിലേയും ഭാരതീയ സാഹിത്യത്തിലെ തന്നെയും ഒരു പ്രധാന നോവലായി പരിഗണിക്കപ്പെടുന്നു. ബംഗാളി സാഹിത്യം പിന്തുടർന്നുപോന്ന ഒരു യാഥാസ്ഥിതിക ചട്ടക്കൂടിൽ നിന്നും വ്യതിചലിച്ചുകൊണ്ടുള്ള ചാറ്റർജിയുടെ രചനാരീതി പിന്നീട് ഇന്ത്യയിലൊട്ടാകെയുള്ള എഴുത്തുകാർക്ക് പ്രചോദനമായി തീരുകയുണ്ടായി.
ആദ്യ കാലം
1838 ജൂൺ 27നു കൊൽക്കത്തയിലെ കംടാൽപാടയിലാണ്‌ ബങ്കിം ചന്ദ്ര ചാറ്റർജി (ബംഗാളിയിൽ, বঙ্কিম চন্দ্র চট্টোপাধ্যায়)) ജനിച്ചത്‌. യാദവ് ചന്ദ്ര ചതോപാഥ്യായയുടേയും, ദുർബാദേവിയുടേയും മൂന്നുമക്കളിൽ ഏറ്റവും ഇളയ ആളായാണ് ബങ്കിം ചന്ദ്ര ജനിച്ചത്. പിതാവ് യാദവ് ചന്ദ്ര ഒരു ഡപ്യൂട്ടി കളക്ടറായിരുന്നു. യാഥാസ്ഥിതിക ബ്രാഹ്മണകുടുംബത്തിലാണ് ബങ്കിംചന്ദ്ര ജനിച്ചത്. ഉപനയനം കഴിഞ്ഞ്‌ അഞ്ചാം വയസ്സിൽ അക്ഷരാഭ്യാസം തുടങ്ങിയ അദ്ദേഹത്തിന്  മൂന്നുഭാഷകളിൽ പ്രാവീണ്യമുണ്ടായിരുന്നു. മൊഹ്സിൻ കോളേജിലും, കൽക്കട്ടയിലെ പ്രശസ്തമായ പ്രസിഡൻസി കോളേജിലുമായിട്ടായിരുന്നു ഉപരിപഠനം. 1857 ൽ ബിരുദം പൂർത്തിയാക്കി. കൽക്കട്ടാ സർവ്വകലാശാലയിലെ ആദ്യ രണ്ടു ബിരുദധാരികളിൽ ഒരാളായിരുന്നു ബങ്കിം ചന്ദ്ര.
ഭാരത ചരിത്രത്തിലെ ആദ്യ ബി.എ ബാച്ചിലുൾപ്പെട്ട്‌ ബിരുദം നേടിയ അദ്ദേഹത്തിന്‌ ഡപ്യൂട്ടികളക്ടർ ജോലി നേടാൻ കഴിഞ്ഞു. ജോലിയിൽ കൃത്യതയും,ആത്മാർഥതയും പുലറ്‍ത്തിയിരുന്ന അദ്ദേഹം മുഖം നോക്കാതെ ഔദ്യോഗിക കൃത്യനിർവഹണം ചെയ്തിരുന്നു.
സാഹിത്യം
പാശ്ചാത്യചിന്തയുടെ മായികലോകത്തിൽ അന്ധാളിച്ചു നിന്ന ബംഗാളി ഭാഷയേയും, ബംഗാളികളേയും പാരമ്പര്യത്തിന്റെ തനിമയിലേക്കു തിരിച്ചുകൊണ്ടുവരാനായി അദ്ദേഹം 'ബംഗദർ‍ശൻ' എന്ന ബംഗാളി പത്രം ആരംഭിച്ചു.രബീന്ദ്രനാഥ ടാഗോറിനെ പോലെയുള്ള മഹാരഥൻമാരുടെ സാനിദ്ധ്യംകൊണ്ട്‌ 'ബംഗദർ‍ശൻ' വളരെ പെട്ടെന്നു തന്നെ ജനപ്രീതി നേടിയെടുത്തു. ഭാരതത്തിന്റെ സ്വാതന്ത്ര്യ സമരത്തിന്റെ ഊർജ്ജ ശ്രോതസ്സും, പിൽക്കാലത്ത്‌ ഭാരതത്തിന്റെ ദേശീയഗീതവുമായിമാറിയ വന്ദേമാതരം ഈ മഹാന്റെ ഉൽകൃഷ്ടമായ രചനാവൈഭവത്തെ വെളിവാക്കുന്നു. മഹാത്മാ ഗാന്ധി,സുഭാഷ്‌ ചന്ദ്രബോസ് തുടങ്ങിയ ധീരദേശാഭിമാനികൾക്കെല്ലാം ഒരേപോലെ സ്വീകാര്യവും, ഹൃദയാഭിലാഷത്തിന്റെ ബഹിർസ്ഫുരണവുമായി മാറിയ ഗാനമാണ് വന്ദേമാതരം. മാതൃരാജ്യത്തെ അളവറ്റു സ്നേഹിച്ച, വന്ദേമാതരത്തിലൂടെ സൂര്യനസ്തമിക്കാത്ത സാമ്രാജ്യത്തിനെതിരായ സമരത്തെ പ്രചണ്ഡവും, പ്രബുദ്ധവുമാക്കിതീർത്ത ആ ധീരദേശാഭിമാനി 1894 ൽ അന്തരിച്ചു
പ്രാമാണികസൂചിക
വർഗ്ഗം:ബംഗാളി കവികൾ വർഗ്ഗം:ബംഗാളി നോവലെഴുത്തുകാർ വർഗ്ഗം:ഇന്ത്യയിലെ പത്രപ്രവർത്തകർ വർഗ്ഗം:1838-ൽ ജനിച്ചവർ വർഗ്ഗം:ജൂൺ 27-ന് ജനിച്ചവർ വർഗ്ഗം:1894-ൽ മരിച്ചവർ വർഗ്ഗം:ഏപ്രിൽ 8-ന് മരിച്ചവർ
അഗളി ഗ്രാമപഞ്ചായത്ത്
പാലക്കാട് ജില്ലയിലെ അട്ടപ്പാടി താലൂക്കിൽ ഉൾപ്പെടുന്ന ഒരു ഗ്രാമപഞ്ചായത്താണ്‌ അഗളി. അട്ടപ്പാടിയുടെ എല്ലാ പ്രവർത്തനങ്ങളുടെയും കേന്ദ്രഭാഗമാണ് അഗളി. അട്ടപ്പാടി ബ്ലോക്ക് ഓഫീസ് മുതൽ എല്ലാ സർക്കാർ ഓഫീസുകളും ഇവിടെയാണ് ഉള്ളത്. ഗവ:ആശുപത്രിയും,പോസ്റ്റ് ഓഫീസിന്റെ പ്രധാന ശാഖയും ഇവിടെയുണ്ട്. കൂടാതെ ട്രഷറിയും പ്രധാനപ്പെട്ട ബാങ്കുകളുടെ ശാഖകളും ഇവിടെ പ്രവർത്തിക്കുന്നു.
അവലംബം
വർഗ്ഗം:പാലക്കാട് ജില്ലയിലെ ഗ്രാമപഞ്ചായത്തുകൾ
അസലിയ
എറിക്കേസി (Ericaceae) സസ്യകുടുംബത്തിൽ ഉൾപ്പെടുന്ന ഒരു ഉദ്യാനസസ്യമാണ് അസലിയ(Azalea). മനോഹരമായ പുഷ്പങ്ങൾ ഉണ്ടാക്കുന്ന ഇവ റോഡോടെൻഡ്രോൻ (Rhododendron) ജനുസ്സിൽപെട്ടവയാണ്.
കൃഷി
പ്രധാനമായും ഇത് കണ്ട് വരുന്നത് അമേരിക്കൻ ഐക്യനാടുകളിലാണ്. കൃഷിക്കാർ ഇതിന്റെ പല വകഭേദങ്ങൾ രൂപപ്പെടുത്തിയെടുത്തിയിട്ടുണ്ട്. ഇത് വളരുന്നത് പ്രധാനമായും നല്ല ഈർപ്പമുള്ള മണ്ണിലാണ്. അതുപോലെ ഇതിന് തണലുള്ള കാലാവസ്ഥ ആവശ്യമാണ്. പക്ഷേ, അധികം ഈർപ്പം, വെയിൽ എന്നിവ കൊണ്ട് ഇവ എളുപ്പത്തിൽ നശിച്ചുപോകാനും സാ‍ധ്യത ഉണ്ട്. പി.എച്ച് മൂല്യം (4.5 - 6.0 pH) ഉള്ള മണ്ണിലാണ് ഇത് നന്നായി വളരുന്നത്. ചില സ്പീഷീസിന് പതിവായി ഇലകോതൽ ആവശ്യമാണ്.
അമേരിക്ക
വസന്തകാലത്ത് അമേരിക്കയിലെ പല പട്ടണങ്ങളിലും അസലിയ പുഷ്പത്തിന്റെ മേളകൾ നടക്കാറുണ്ട്. ;കരോലീന, വെർ‌ജീനിയ , ജോർജിയ, ഫ്ലോറിഡ, ഒക്ലാഹോമ, കാലിഫോർണിയ, അലബാമ എന്നിവിടങ്ങളിലാണ് ഇത് പ്രധാനമായും നടക്കുന്നത്. ;.
പുറത്തേക്കുള്ള കണ്ണികൾ
വർഗ്ഗം:റോഡോടെൻഡ്രോൻ വർഗ്ഗം:പുഷ്പങ്ങൾ
വർഗ്ഗം:കുറ്റിച്ചെടികൾ വർഗ്ഗം:ബോൺസായ് ആയി ഉപയോഗിക്കുന്ന സസ്യങ്ങൾ
അടിയെതുക
തമിഴിലെ ദ്വിതീയാക്ഷരപ്രാസമാണ് അടിയെതുക. എതുക എന്നതിന് പൊരുത്തം എന്നർഥം. പദ്യത്തിലെ വരികൾതോറും ആദ്യക്ഷരങ്ങൾ മാത്രയളവിൽ ഒത്തിരിക്കുമ്പോൾ രണ്ടാമത്തെ അക്ഷരം തുല്യമായിരിക്കുന്ന തരത്തിൽ നിബന്ധിക്കുന്ന പ്രാസമാണിത്. ലീലാതിലകത്തിൽ പാട്ടിന് ഉദാഹരണമായി കൊടുത്തിട്ടുള്ള-
തരതലന്താനളന്താ, പിളന്താ പൊന്നൻ തനക ചെന്താർ, വരുന്താമൽ ബാണൻ തന്നെ കരമരിന്താ പൊരുന്താനവൻമാരുടെ കരളെരിന്താ പുരാനേ മുരാരീകണാ
എന്ന രാമചരിതപദ്യത്തിൽ ഒന്നും മൂന്നും വരികളിലെ രേഫം ഈ പ്രാസത്തിന് ഉദാഹരണമാണ്.
അടിയാർക്കുനല്ലാർ
തമിഴ് ക്ളാസിക്കുകളിലൊന്നായ ചിലപ്പതികാരത്തിന്റെ പ്രമുഖവ്യാഖ്യാതാക്കളിൽ രണ്ടാമത്തെ വ്യക്തിയാണ് അടിയാർക്കുനല്ലാർ. ചിലപ്പതികാരത്തിന്റെ കാലം എ.ഡി. 3-ആം ശതകത്തിനും 9-ആം ശതകത്തിനും ഇടയ്ക്കായിരിക്കണമെന്ന് പണ്ഡിതൻമാർ അഭ്യൂഹിക്കുന്നു. അടിയാർക്കുനല്ലാരുടെ കാലത്തെപ്പറ്റി വ്യക്തമായ തെളിവുകളൊന്നും ലഭിച്ചിട്ടില്ല. ഇദ്ദേഹം എ.ഡി. 12-ആം ശതകത്തിൽ വിജയമംഗലത്തിനു സമീപം കൊങ്ങുമണ്ഡലത്തിൽപെട്ട നിരമ്പൈ ഗ്രാമത്തിൽ ജനിച്ചുവെന്നും കാങ്കേയൻ (ഗാംഗേയൻ) എന്നൊരു നാടുവാഴിയുടെ സംരക്ഷണയിൽ കഴിഞ്ഞുകൊണ്ട് തമിഴ് സാഹിത്യസേവനം നടത്തിയെന്നും ഗവേഷകൻമാർ കരുതുന്നു.
ഉത്തിഷ്ഠമതിയായ ഒരു വ്യാഖ്യാതാവ് എന്ന നിലയിൽ അടിയാർക്കുനല്ലാർ തമിഴ് സാഹിത്യത്തിൽ ശാശ്വതയശസ്സ് ആർജിച്ചിട്ടുണ്ട്. ചിലപ്പതികാരം, മണിമേഖല, പടിഹം എന്നീ കാവ്യങ്ങൾക്ക് ഇദ്ദേഹം എഴുതിയ വ്യാഖ്യാനങ്ങൾ ഇന്നും തമിഴ് ക്ളാസിക്കുകളിലേക്കുള്ള വഴികാട്ടികളായി നിലകൊള്ളുന്നു. കാവ്യങ്ങളുടെ ഭാഷാപരമായ സവിശേഷതകളും കലാപരമായ മഹത്ത്വവും വിശ്ളേഷണം ചെയ്തുകൊണ്ടുള്ളതായിരുന്നു ഇദ്ദേഹത്തിന്റെ വ്യാഖ്യാനരീതി. 10-ആം ശതകത്തിനു മുമ്പു രചിക്കപ്പെട്ട പല ഉത്കൃഷ്ടകൃതികളെയും പറ്റിയുള്ള പരാമർശം ഇദ്ദേഹത്തിന്റെ വ്യാഖ്യാനങ്ങളിൽ കാണുന്നു. നഷ്ടപ്പെട്ടുപോയ പല ലക്ഷണഗ്രന്ഥങ്ങളെയും കാവ്യങ്ങളെയും പറ്റി ഈ വ്യാഖ്യാനത്തിലൂടെയാണ് പില്ക്കാലത്ത് അറിയാൻ സാധിച്ചത്. ഇദ്ദേഹത്തിന്റെ ഉരൈപ്പായിരം എന്ന വ്യാഖ്യാന ഗ്രന്ഥത്തിൽ മണിമേഖല, ചിലപ്പതികാരം എന്നീ കാവ്യങ്ങളുടെ ഉദാത്തസൗന്ദര്യത്തെപ്പറ്റി പ്രത്യേകം വിശദീകരിച്ചിരിക്കുന്നു. ചിലപ്പതികാരം ഇയൽഇശൈനാദപ്പൊരുൾ-തൊടർ നിലൈച്ചെയ്യുൾ (സംഗീതവും നൃത്തവും കലർന്ന ഒരു കഥാകാവ്യം) ആണെന്ന്, കാവ്യശാസ്ത്രസിദ്ധാന്തങ്ങളുടെ വെളിച്ചത്തിൽ ആദ്യമായി വിലയിരുത്തിയത് ഇദ്ദേഹമാണ്. ഈ വ്യാഖ്യാനരീതി പിന്നീടുള്ള പല വ്യാഖ്യാതാക്കൾക്കും മാതൃകയായിത്തീർന്നു. ചിലപ്പതികാരത്തിന്റെ ആദ്യത്തെ വ്യാഖ്യാതാവായ അരുമ്പത ഉരൈയാചിരിയരുടെ അഭിപ്രായങ്ങളെ ഖണ്ഡിച്ചുകൊണ്ടുള്ളതായിരുന്നു അടിയാർക്കു നല്ലാരുടെ വ്യാഖ്യാനം. പിൽക്കാലത്ത് അർഥഭേദമോ പ്രചാരലോപമോ വന്നിട്ടുള്ള ഒട്ടേറെ പദങ്ങളുടെ അന്നത്തെ അർഥം ഗ്രഹിക്കുന്നതിന് പ്രസ്തുത വ്യാഖ്യാനം സഹായകമാണ്. എതുകമോന പ്രാസങ്ങൾ ഏറെക്കുറെ ദീക്ഷിച്ച് പദ്യത്തോടു കിടപിടിക്കുന്ന മനോഹരശൈലിയിലാണ് വ്യാഖ്യാനത്തിന്റെ രചന.
വർഗ്ഗം:തമിഴ് സാഹിത്യകാരന്മാർ
ഇൽപ്മി, നോർത്തേൺ ടെറിട്ടറി
ഓസ്‌ട്രേലിയയിലെ നോർത്തേൺ ടെറിട്ടറിയിലെ ആലീസ് സ്പ്രിംഗ്സ് നഗരത്തിന്റെ പ്രാന്തപ്രദേശമാണ് ഇൽപ്മി. 2016-ലെ സെൻസസിൽ ഈ പ്രദേശത്ത് ആളുകളില്ല.
അവലംബം
വർഗ്ഗം:ആലീസ് സ്പ്രിംഗ്സിന്റെ പ്രാന്തപ്രദേശങ്ങൾ
അടിയന്തിരപ്രമേയം
അടിയന്തരവും പൊതുപ്രാധാന്യമുള്ളതുമായ ഒരു സമീപകാലസംഭവത്തെ ആസ്പദമാക്കി നിയമസഭകളിൽ ചർച്ചയ്ക്ക് അവതരിപ്പിക്കുന്ന പ്രമേയമാണ് അടിയന്തരപ്രമേയം. ഗവൺമെന്റിന്റെ ഭരണസംബന്ധമായ നടപടികളെ വിമർശിച്ചുകൊണ്ടുള്ളതായിരിക്കും സാധാരണ അടിയന്തര പ്രമേയങ്ങൾ. സഭയുടെ ഭൂരിപക്ഷാഭിപ്രായത്തോടുകൂടി പ്രസ്തുത പ്രമേയം പാസ്സാകുന്നപക്ഷം നിയമസഭയ്ക്ക് മന്ത്രിസഭയിലുള്ള വിശ്വാസം നഷ്ടപ്പെട്ടതായി പരിഗണിച്ച് മന്ത്രിസഭ രാജി സമർപ്പിക്കുവാൻ ബാധ്യസ്ഥമാണ്.
നടപടിക്രമം
നിയമസഭയിലെ ഏതൊരു അംഗത്തിനും അടിയന്തര പ്രമേയം അവതരിപ്പിക്കാവുന്നതാണ്. നിയമസഭാധ്യക്ഷന്റെ അനുവാദവും സഭയുടെ അനുമതിയും ലഭിക്കുന്നപക്ഷം പ്രമേയം ചർച്ചചെയ്ത് വോട്ടിനിട്ട് തീരുമാനമെടുക്കുന്നു. ലോകസഭയുടെ അനുമതി ലഭിക്കുന്നതിനായി 50 അംഗങ്ങളിൽ കുറയാത്ത ഒരു സംഖ്യ (കേരള നിയമസഭയിൽ 15) അനുകൂലിച്ചിരിക്കേണ്ടതാണ്. സഭാനടപടികൾ ആരംഭിക്കുന്നതിനു മുൻപുതന്നെ അടിയന്തരപ്രമേയത്തെപ്പറ്റിയുള്ള നോട്ടീസ് സഭാധ്യക്ഷനും ബന്ധപ്പെട്ട വകുപ്പുമന്ത്രിക്കും നിയമസഭാസെക്രട്ടറിക്കും രേഖാമൂലം നല്കിയിരിക്കണം. നോട്ടീസ് ഹ്രസ്വവും പ്രമേയത്തെപ്പറ്റിയുള്ള ചർച്ച ഉൾക്കൊള്ളാത്തതുമായിരിക്കണം. നിയമസഭാചട്ടങ്ങൾക്ക് അനുസൃതമാണെന്നുള്ള സഭാധ്യക്ഷന്റെ അഭിപ്രായവും അനുമതിയും ലഭിച്ചുകഴിഞ്ഞാൽ മാത്രമേ പ്രമേയം അവതരിപ്പിക്കുവാൻ പാടുള്ളു. പ്രമേയാവതരണത്തിനുള്ള അനുവാദം നിഷേധിക്കുകയോ ക്രമപ്രകാരമല്ലെന്നു തീരുമാനിക്കുകയോ ചെയ്താൽ സഭാധ്യക്ഷൻ പ്രസ്തുത വിവരം സഭയുടെ ശ്രദ്ധയിൽപ്പെടുത്തുന്നതും തീരുമാനത്തിന് ആസ്പദമായ കാരണങ്ങൾ വിശദീകരിക്കുന്നതുമാണ്.
ഇതിനെ സംബന്ധിക്കുന്ന വ്യവസ്ഥകൾ ലോക്സഭാചട്ടം 58-ആം വകുപ്പിൽ ഉൾപ്പെടുത്തിയിട്ടുണ്ട്. സംസ്ഥാന നിയമസഭകളിലും അടിയന്തര പ്രമേയാവതരണം സംബന്ധിച്ചു വ്യവസ്ഥകൾ ഉണ്ട്. കേരള നിയമസഭാചട്ടം 51-ൽ ഇതിനെക്കുറിച്ചുള്ള വ്യവസ്ഥകൾ ഉൾക്കൊള്ളിച്ചിരിക്കുന്നു.
പ്രമേയാവതരണത്തിന് അനുവാദം ലഭിക്കുന്നപക്ഷം ബന്ധപ്പെട്ട അംഗത്തോട് പ്രമേയം അവതരിപ്പിക്കുവാൻ സഭാധ്യക്ഷൻ ആവശ്യപ്പെടുന്നു. പ്രമേയത്തെക്കുറിച്ചുള്ള ചർച്ചകൾക്കുശേഷം, സഭ ഏകകണ്ഠമായോ അഥവാ നിർദിഷ്ടമായ അംഗസംഖ്യയോടുകൂടിയോ പ്രമേയത്തെ അനുകൂലിക്കുന്നപക്ഷം പ്രമേയം പാസ്സാകുന്നതാണ്. നിർദിഷ്ടമായ അംഗസംഖ്യയുടെ അനുവാദം ലഭിക്കാത്തപക്ഷം പ്രമേയം തള്ളപ്പെടും.
അടിയന്തര പ്രമേയത്തിനു നിദാനമായ പ്രശ്നം ഒരു നിശ്ചിതസംഭവമായിരിക്കണം. പ്രശ്നം അടിയന്തരസ്വഭാവമുള്ളതും സഭയുടെ മുൻപിലുള്ള മറ്റു പ്രശ്നങ്ങളെക്കാൾ പ്രാധാന്യം അർഹിക്കുന്നതുമായിരിക്കണം. പൊതുസ്വഭാവമില്ലാത്തതിനാൽ നിരാകരിക്കപ്പെട്ടതോ, വ്യക്തിപരമോ ആയ കാര്യങ്ങൾ അടിയന്തര പ്രമേയത്തിന്റെ വ്യാപ്തിയിൽ പെടുന്നതല്ല. ഒന്നിൽ കൂടുതൽ പ്രശ്നങ്ങൾ പ്രമേയത്തിൽ ഉൾ ക്കൊള്ളിക്കുവാൻ പാടില്ല. നിയമസഭയുടെ ഒരേ സമ്മേളനത്തിൽ ഒന്നിലധികം അടിയന്തര പ്രമേയങ്ങൾ അവതരിപ്പിക്കുവാൻ അനുവദിക്കുന്നതല്ല. അതേ സമ്മേളനത്തിൽ ചർച്ച ചെയ്യപ്പെട്ടതോ, മറ്റുവിധത്തിൽ പരിഗണിക്കുന്നതിനു മാറ്റിവച്ചിട്ടുള്ളതോ, കോടതിയുടെ പരിഗണനയിലിരിക്കുന്നതോ, കോടതിപോലുള്ള അധികാരസ്ഥാപനങ്ങളിൽ (Quasi judicial bodies) തീർച്ചയ്ക്കിരിക്കുന്നതോ ആയ പ്രശ്നങ്ങളും അടിയന്തര പ്രമേയത്തിലൂടെ അവതരിപ്പിക്കുവാൻ പാടില്ല. പ്രമേയത്തെപ്പറ്റിയുള്ള ചർച്ച സഭയുടെ അനുവാദത്തിന് അനുസരണമായി പ്രശ്നത്തിൽമാത്രം ഒതുക്കിനിർത്തുന്നു.
അനുവദിച്ചിട്ടുള്ള സമയപരിധിക്കുള്ളിൽ പ്രമേയാവതാരകന് മറുപടി പറയുന്നതിനുള്ള സമയം ലഭിക്കുന്നതാണ്. ചർച്ചകൾക്കുശേഷം നിശ്ചിത സമയത്തുതന്നെ സഭാധ്യക്ഷൻ പ്രമേയത്തിലടങ്ങിയിരിക്കുന്ന പ്രശ്നത്തെപ്പറ്റി തീർപ്പ് കല്പിക്കുവാൻ സഭയ്ക്ക് അവസരം നല്കുന്നതായിരിക്കും.
കേരളത്തിലെ സംസ്ഥാനപാതകളുടെ പട്ടിക
കേരളത്തിലെ സംസ്ഥാനപാതകൾ
അവലംബം
വർഗ്ഗം:കേരളത്തിലെ സംസ്ഥാനപാതകൾ
കിൽഗരിഫ്, നോർത്തേൺ ടെറിട്ടറി
ഓസ്‌ട്രേലിയയിലെ നോർത്തേൺ ടെറിട്ടറിയിലെ ആലീസ് സ്പ്രിംഗ്സ് നഗരത്തിന്റെ ഒരു പ്രാന്തപ്രദേശമാണ് കിൽഗരിഫ്. ആലീസ് സ്പ്രിംഗ്സ് സെൻട്രൽ ബിസിനസ് ഡിസ്ട്രിക്റ്റിന് 7 കിലോമീറ്റർ (4.3 മൈൽ) തെക്കായിട്ടാണ് കിൽഗരിഫ് സ്ഥിതി ചെയ്യുന്നത്. അഡ്‌ലെയ്ഡിൽ നിന്നുള്ള ആദ്യത്തെ ഘാൻ ട്രെയിനുകളിൽ ഒന്നിൽ കുടുംബത്തോടൊപ്പം ആലീസ് സ്പ്രിംഗ്സിലെത്തിയ ബെർണി കിൽഗരിഫ് എന്ന വ്യക്തിയിൽ നിന്നാണ് ഈ പ്രാന്തപ്രദേശത്തിന്റെ പേരിന്റെ ഉത്ഭവം.
അവലംബം
വർഗ്ഗം:ആലീസ് സ്പ്രിംഗ്സിന്റെ പ്രാന്തപ്രദേശങ്ങൾ
പൂമല
കേരളത്തിലെ തൃശ്ശൂർ ജില്ലയിലെ ഒരു ഗ്രാമമാണ് പൂമല.
പ്രത്യേകതകൾ
ഇവിടെ പണ്ട് മുനികൾ തപസ്സിരുന്നതായി പറയപ്പെടുന്ന മുനിയറകൾ കാണാവുന്നതാണ്. കൂടാതെ ഇവിടെ ജലസേചനത്തിനായി സ്ഥാ‍പിച്ചിരിക്കുന്ന ഒരു ചെറിയ ഡാമും സ്ഥിതി ചെയ്യുന്നു. പ്രസ്തുത ഡാം സമുദ്ര നിരപ്പിൽ നിന്നു 94..50 മീറ്റർ ഉയരതിലാണു സ്ഥിതി ചെയ്യുന്നതു. ഇതിന്റെ വടക്ക് ഭാ‍ഗത്തായി പത്താഴകുണ്ട് എന്ന സ്ഥലത്ത് വലിയ ഒരു ഡാമും സ്ഥിതി ചെയ്യുന്നു. ഇവിടെ മലമുകളിൽ നിന്ന് തൃശ്ശൂർ നഗരം കാണാൻ സാധിക്കും.
എത്തിച്ചേരാൻ
തൃശ്ശൂരിൽ നിന്ന് 12 കി.മീ ദൂരത്തിലാണ് പൂമല സ്ഥിതിചെയ്യുന്നത്.
അവലംബം
വർഗ്ഗം:തൃശ്ശൂർ ജില്ലയിലെ ഗ്രാമങ്ങൾ വർഗ്ഗം:കേരളത്തിലെ പർവ്വതങ്ങൾ വർഗ്ഗം:തൃശ്ശൂർ ജില്ലയിലെ വിനോദസഞ്ചാരകേന്ദ്രങ്ങൾ
ല്യൂക്കോപ്ലാക്കിയ
ശരീര ഭാഗങ്ങളിൽ വെളുത്ത കട്ടിയുള്ള പാടുകൾ വരുന്ന ത്വക് രോഗമാണ് ല്യൂക്കോപ്ലാക്കിയ. വായയ്ക്കുള്ളിലെ സ്ലേഷ്മസ്ഥരത്തിലും, നാവിന്മേലുമാണിത് കൂടുതലായി കാണപ്പെട്ടു വരുന്നതെങ്കിലും അപൂർവ്വമായി ദഹന നാളിയിലും, മൂത്ര നാളിയിലും, ഗുഹ്യ ഭാഗത്തും ഇത് കണ്ടു വരാറുണ്ട്. പൊതുവേ വെള്ള നിറത്തിൽ പാടുകളായാണ് ലൂക്കോപ്ലാക്കിയ കാണപ്പെടാറെങ്കിലും മറ്റ് പല രൂപത്തിലും ഈ രോഗം പ്രത്യക്ഷപ്പെടാം. കാന്റിഡിയാസിസ്, ലൈക്കൻ പ്ലാനസ് എന്നീ അസുഖങ്ങൾ ല്യൂക്കോപ്ലാക്കിയയുമായി സാമ്യം പുലർത്തുന്നതിനാൽ രോഗ നിർണ്ണയം ബുദ്ധിമുട്ടാണ്. ല്യൂക്കോപ്ലാക്കിയയുടെ പാടുകൾ എളുപ്പത്തിൽ ചുരണ്ടി കളയാൻ പറ്റുന്നവയല്ല. പുകവലിയാണ് ല്യൂക്കോപ്ലാക്കിയ വരാനുള്ള പ്രധാന കാരണമായി കണക്കാക്കപ്പെടുന്നത്. രോഗ നിർണ്ണയം നടത്തി ചികിത്സിച്ചില്ലെങ്കിൽ ല്യൂക്കോപ്ലാക്കിയ ക്യാൻസർ ആയി രൂപാന്തരപ്പെടാനുള്ള സാധ്യത ഏറെയാണ്. വായ്ക്കകത്തുള്ള ഫംഗൽ ബാധയായ കാന്റീഡിയാസിസ് എന്ന രോഗത്തെ കാന്റീഡിയൽ ല്യൂക്കോപ്ലാക്കിയ എന്നും വിളിക്കാറുണ്ട്.
നാൽപ്പതിനും എഴുപതിനും ഇടയ്ക്കുള്ളവരിലാണ് ഈ രോഗം സാധാരണയായി കാണപ്പെടുന്നത്. ലോകത്തിൽ 3% ആളുകൾക്കും ഈ രോഗം കണ്ടുവരുന്നു. സ്ത്രീകളെ അപേക്ഷിച്ച് പുരുഷന്മാരിൽ ഈ രോഗം പിടിപെടാനുള്ള സാധ്യത ഇരട്ടിയാണ്. പുകവലിക്കു പുറമേ ഹ്യൂമൻ പാപ്പില്ലോമ വൈറസ്, കാന്റിഡ ആൽബിക്കൻസ് ഫംഗസ്സ്, എന്നിവ മൂലവും ല്യൂക്കോപ്ലാക്കിയ ഉണ്ടാവാം. രോമാവൃത ല്യൂക്കോപ്ലാക്കിയ എന്നത് എച്ച്.ഐ.വി. അണുബാധ ഏറ്റവരിൽ കാണപ്പെടുന്ന ല്യൂക്കോപ്ലാക്കിയയാണ്. ഇത് ലിംഫോമ എന്ന രക്താർബുദം ഉണ്ടാക്കുന്നു.
പുകവലി നിർത്തലും, മദ്യം ഒഴിവാക്കലുമാണ് പ്രധാന ചികിത്സ. വെപ്പു പല്ലുകളോ മറ്റോ ഉണ്ടെങ്കിൽ അവ ഒഴിവാക്കുന്നത് സ്ലേഷ്മസ്ഥരത്തിനുള്ള പരിക്ക് കുറയ്ക്കുകയും, ല്യൂക്കോപ്ലാക്കിയ തീവ്രമാക്കാതിരിക്കുകയും ചെയ്യും. എരിവും പുളിയുമുള്ള ഭക്ഷണം ഒഴിവാക്കുന്നതാണ് അഭികാമ്യം. ബയോപ്സി ചെയ്ത്, അർബുദ സാധ്യത മനസ്സിലാക്കി പാട് ശസ്ത്രക്രിയ വഴി എടുത്തു കളയുന്നതാണ് സാധാരണ ചികിത്സാ വിധി. ബീറ്റാ-കരോട്ടീൻ കഴിച്ചാൽ ല്യൂക്കോപ്ലാക്കിയയ്ക്ക് ശമനമുണ്ടാകുമെന്ന് ചില പഠനങ്ങൾ തെളിയിച്ചിട്ടുണ്ട്. എന്നാൽ വ്യാവസായികാടിസ്ഥാനത്തിൽ ല്യൂക്കോപ്ലാക്കിയയ്ക്കുള്ള മരുന്നായി കരോട്ടീനെ അംഗീകരിച്ചിട്ടില്ല.
ബാഹ്യ ലിങ്കുകൾ
വർഗ്ഗം:ത്വക്ക് രോഗങ്ങൾ
മുംതാസ് മഹൽ
മുഗൾ സാമ്രാജ്യത്തിലെ ഒരു രാജ്ഞിയായിരുന്നു മുംതാസ് മഹൽ (ഏപ്രിൽ, 1593 - 17 ജൂൺ1631) (പേർഷ്യൻ, ഉർദു: ممتاز محل; ഉച്ചാരണം ;). അർജുമന്ദ് ബാനു ബീഗം എന്നായിരുന്നു ഇവരുടെ മുഴുവൻ പേര്. ആഗ്രയിൽ ജനിച്ച ഇവരുടെ അച്ഛൻ പേർഷ്യക്കാരനായ അബ്ദുൾ അസഫ് ഹസ്സൻ ഖാൻ ആയിരുന്നു.
ജഹാംഗീറിന്റെ പുത്രനു, അടുത്ത മുഗൾ ചക്രവർത്തിയുമായ ഷാജഹാൻ ആണ് മുംതാസിനെ വിവാഹം കഴിച്ചത്. ഇവർക്ക് പതിനാലു മക്കളുണ്ടായിരുന്നു. മുംതാസ് മഹലിന്റെ ഓർമ്മയ്ക്കായാണ് ഭർത്താവായ ഷാജഹാൻ ആഗ്രയിലെ താജ്മഹൽ സ്ഥാപിച്ചത്.
ജീവചരിത്രം
ആഗ്രയിലെ ഒരു പേർഷ്യൻ കുടുംബത്തിലാണ് അർജുമാന്ദ് ബാനു ബീഗം ജനിച്ചത്. പിതാവ് അബ്ദുൾ ഹസ്സൻ അസഫ് ഖാൻ. മുഗൾ സാമ്രാജ്യം ഭരിച്ചിരുന്ന ചക്രവർത്തിയായ ജഹാംഗീറിന്റെ ഭാര്യ നൂർ ജഹാന്റെ മുതിർന്ന സഹോദരൻ കൂടിയായിരുന്നു അബ്ദുൾഹസ്സൻ. അർജ്ജുമാൻ ബീഗം തന്റെ ജനനത്തോടെ, മുഗൾ സാമ്രാജ്യത്തിലെ ചക്രവർത്തിനിയുടെ അനന്തരവളായി മാറി.
1607 ൽ അർജുമാന് പതിനാലു വയസ്സുള്ളപ്പോഴാണ് ജഹാംഗീറിന്റെ പുത്രനായ ഖുറാം രാജകുമാരനുമായി അവളുടെ വിവാഹ നിശ്ചയം നടക്കുന്നത്. കൊട്ടാരം ജ്യോതിഷികളുടെ നിർദ്ദേശപ്രകാരം വിവാഹ നിശ്ചയം കഴിഞ്ഞ് അഞ്ചുവർഷത്തിനു ശേഷമായിരുന്നു ഇവരുടെ വിവാഹം നടക്കുന്നത്. അർജുമാന്ദ് ബീഗത്തിന് മുംതാസ് മഹൽ ബീഗം എന്ന പേരു സമ്മാനിക്കുന്നത് ഭർത്താവ് ഖുറാം രാജകുമാരനായിരുന്നു. പിന്നീട്, ഖുറാം രണ്ട് വിവാഹങ്ങൾ കൂടി ചെയ്തുവെങ്കിലും, കൂടുതൽ പ്രിയം മുംതാസിനെയായിരുന്നു. മറ്റു രാജകുമാരിമായുള്ള ഷാജഹാന്റെ വിവാഹം വെറും പേരിനു മാത്രമായിരുന്നുവത്രെ. ചക്രവർത്തി പദം ഏറ്റെടുത്ത ശേഷമാണ് ഖുറാം ഷാജഹാൻ എന്നറിയപ്പെടാൻ തുടങ്ങിയത്. ഷാജഹാന്റെ വിശ്വസ്തയായ ഭാര്യയായിരുന്നു മുംതാസ്. ഷാജഹാൻ മുംതാസിനേയും കൊണ്ട് തന്റെ മുഗൾ സാമ്രാജ്യമാകെ സഞ്ചരിച്ചിരുന്നു.
മരണം
മുംതാസ് മഹലിനും, ഷാജഹാനും പതിനാലു മക്കളുണ്ടായിരുന്നു. വളരെ ക്ഷീണിതയായിരുന്നു മുംതാസ് മഹൽ. 1631 ൽ ഷാജഹാനോടൊപ്പം അവർ ഢക്കാൺ പീഠഭൂമിയിലെ ഒരു യുദ്ധത്തിനായി പോയിരുന്നു. അവിടെ വെച്ച് തന്റെ പതിനാലാമത്തെ പ്രസവത്തോടനുബന്ധിച്ചാണ് മുംതാസ് മഹൽ അന്തരിച്ചു. താപ്തി നദിക്കരയിലുള്ള സൈനാബാദ് എന്ന പൂന്തോട്ടത്തിൽ വച്ച് മുംതാസിനെ ഖബറടക്കി. ഒരു താൽക്കാലിക ശവകുടീരവും അവിടെ തയ്യാറാക്കിയിരുന്നു.
സ്മാരകം
1631 ഡിസംബർ ഒന്നാം തീയതി, മുംതാസ് മഹൽ മരണമടഞ്ഞ് ആറുമാസങ്ങൾക്കു ശേഷം, അവരുടെ ശരീരം ജീർണികാത്ത അവസ്ഥായിലായിരുന്നു, അത് അത്ഭുതമായി കാണുന്നു. ആഗ്രയിലെ യമുനാനദിക്കരയിലെ വിശാലമായ ഒരു പൂന്തോട്ടത്തിലേക്കു ഈ ശരീരം കൊണ്ടു വന്നു. മുംതാസ് മഹലിന്റെ സ്മരണക്കു വേണ്ടി ഒരു സ്മാരകം പണിയാൻ ഷാജഹാൻ തീരുമാനിക്കുകയും, 1632 ൽ താജ് മഹലിന്റെ നിർമ്മാണം ആരംഭിക്കുകയും ചെയ്തു. താജ് മഹൽ പേർഷ്യൻ സംസ്കാരത്തിന്റേയും മുഗൾ സംസ്കാരത്തിന്റേയും വാസ്തുവിദ്യകളുടെ ഒരു സങ്കലനമാണ്. ഇതു കൂടാതെ തിമുർ രാജവംശത്തിൽ നിന്നുള്ള ചില വാസ്തുവിദ്യയുടേയും പ്രചോദനം ഇതിന്റെ രൂപകല്പനയിൽ ഉണ്ടായിരുന്നു. മുംതാസ് മഹലുമായുള്ള ഷാജഹാന്റെ അഗാധ പ്രേമമാണ് താജ് മഹൽ പണിയുവാനുള്ള പ്രേരണയെന്ന് കാലാനുസൃതവിവരണങ്ങൾ കാണിക്കുന്നു. 1648 ൽ ഒരു അടിസ്ഥാന ശവകുടീരം പണിതീർന്നു. പിന്നീട് ഇതിനു ചുറ്റുമുള്ള ഉദ്യാനങ്ങളും അനുബന്ധ കെട്ടിടങ്ങളും പിന്നീടുള്ള അഞ്ച് വർഷങ്ങൾ കൊണ്ട് പണിതീർന്നത്.
അവലംബം
വർഗ്ഗം:മുഗൾ സാമ്രാജ്യത്തിലെ രാജ്ഞിമാർ വർഗ്ഗം:1593 ൽ ജനിച്ചവർ വർഗ്ഗം:ഏപ്രിലിൽ ജനിച്ചവർ വർഗ്ഗം:ജൂൺ 17-ന് മരിച്ചവർ വർഗ്ഗം:1631-ൽ മരിച്ചവർ വർഗ്ഗം:ഇന്ത്യൻ ഷിയമുസ്ലിങ്ങൾ വർഗ്ഗം:മുഗൾ കാലഘട്ടത്തിലെ സ്ത്രീകൾ
താപധാരിത
ഒരു വസ്തുവിന്റെ ഊഷ്മാവ് ഒരു ഡിഗ്രി സെൽഷ്യസ് ഉയർത്തുന്നതിനാവശ്യമായ താപത്തെയാണ് താപധാരിത എന്ന് പറയുന്നത്. നിർദ്ധിഷ്ട വസ്തുവിന്റെ പിണ്ഡം എകകമാക്കിയെടുക്കുമ്പോൾ ആവശ്യമായ താപത്തെ വിശിഷ്ട താപധാരിത എന്നും പറയുന്നു. ജലത്തിന്റെ വിശിഷ്ട താപധാരിത 4200 j /kg ആണ്.
അവലംബം
വർഗ്ഗം:ഭൗതിക പരിമാണങ്ങൾ വർഗ്ഗം:ഊർജ്ജം
ഐസ് ഏജ് : കോണ്ടിനെന്റൽ ഡ്രിഫ്റ്റ്
2012-ൽ ഇറങ്ങിയ ഒരു അമേരിക്കൻ 3 ഡി കമ്പ്യൂട്ടർ അനിമേഷൻ ചലച്ചിത്രം ആണ് ഐസ് ഏജ് : കോണ്ടിനെന്റൽ ഡ്രിഫ്റ്റ്, ഐസ് ഏജ് 4: കോണ്ടിനെന്റൽ ഡ്രിഫ്റ്റ് അഥവാ ഐസ് ഏജ് : 4 എന്ന പേരിലും അറിയപ്പെടുന്നു. ബ്ലൂ സ്കൈ സ്റ്റുഡിയോ ആണ് ഇത് നിർമ്മിച്ചത്‌.
അവലംബം
വർഗ്ഗം:അമേരിക്കൻ ചലച്ചിത്രങ്ങൾ വർഗ്ഗം:അനിമേഷനുകൾ വർഗ്ഗം:ഐസ് ഏജ് പരമ്പര ചലച്ചിത്രങ്ങൾ വർഗ്ഗം:അമേരിക്കൻ ആനിമേഷൻ ചലച്ചിത്രങ്ങൾ
ഡെവിൾസ് കിച്ചൺ
തമിഴ്നാട്ടിലെ വിനോദസഞ്ചാരകേന്ദ്രമായ കൊടൈക്കനാലിന്റെ ഒരു ഭാഗമാണ് ഡെവിൾസ് കിച്ചൺ (ചെകുത്താന്റെ അടുക്കള) അഥവാ ഗുണ ഗുഹ (ഗുണ കേവ്). കൊടൈക്കനാലിലെ തടാകത്തിൽ നിന്നും ആറുകിലോമീറ്ററോളം ദൂരെയാണ് ഈ ഗുഹ സ്ഥിതി ചെയ്യുന്നത്. കമലഹാസൻ അഭിനയിച്ച ഗുണ എന്ന തമിഴ് ചലച്ചിത്രത്തിന്റെ പ്രധാന ഭാഗങ്ങൾ ഈ ഗുഹയിൽ വച്ചാണ് ചിത്രീകരിച്ചത്. ഇതേ തുടർന്നാണ് ഇത് ഗുണ ഗുഹ എന്ന പേരിൽ അറിയപ്പെടുവാൻ തുടങ്ങിയത്. 600 അടിയിലധികം താഴ്ചയുള്ള അഗാധ ഗർത്തത്തിലാണ് ഈ ഗുഹ ചെന്നവസാനിക്കുന്നത്. വളരെ അപകടം നിറഞ്ഞ ഇവിടെ ഇതേ വരെ 13 മരണം സംഭവിച്ചിട്ടുണ്ട്.
നിയാന്തർത്താൽ മനുഷ്യൻ
ജർമനിയിലെ ദുംസൽ ദോർഫിനടുത്തുള്ള നിയാൻഡർ താഴ്‌വരയിൽ ജീവിച്ചിരുന്നതായി തെളിഞ്ഞിട്ടുള്ള ആദിമമനുഷ്യവിഭാഗം. പ്രാചീന ശിലായുഗത്തിൽ ജീവിച്ചിരുന്ന നിയാൻഡർത്താൽ മനുഷ്യൻ 1,20,000 വർഷങ്ങൾക്കു മുമ്പുവരെ - അവസാനത്തെ ഹിമയുഗത്തിന്റെ ആദ്യഘട്ടം - ഉണ്ടായിരുന്നു. നിയാൻഡർത്താൽ മനുഷ്യരിൽ കൂടിയാണ് ആൾക്കുരങ്ങിൽനിന്ന് ആധുനിക മനുഷ്യനിലേക്കുള്ള പരിണാമമുണ്ടായതെന്ന് നരവംശശാസ്ത്രജ്ഞന്മാർ കരുതുന്നു.
കണ്ടെത്തൽ
1857 ൽ ഒരു ഗുഹയിൽ നിന്ന് ജോവാൻ ഫുഹ്രോട്ട് ആണ് ഈ മനുഷ്യവർഗ്ഗത്തിന്റെ അസ്ഥികൂടം കണ്ടെത്തിയത്.
ശാരീരിക പ്രത്യേകതകൾ
ഏകദേശം 1.5 മീ. പൊക്കം, മെലിഞ്ഞ ശരീരം, ചെറിയ മസ്തിഷ്കം,ചെരിഞ്ഞനെറ്റിത്തടംഎന്നിവയായിരുന്നു പ്രത്യേകതകൾ. നടക്കുന്നതിൽ വൈകല്യങ്ങൾ ഉണ്ടായിരുന്നു. നീണ്ടുനിവർന്നു നില്ക്കാനോ വൈകല്യം കൂടാതെ നടക്കാനോ അവർക്കു കഴിവില്ലായിരുന്നു. ആദ്യകാലങ്ങളിൽ സംസാരിക്കാനും കഴിഞ്ഞിരുന്നില്ല; എന്നാൽ ക്രമേണ അവർ സംസാരിക്കാൻ പഠിച്ചു.
ജീവിതരീതി
ആയുധങ്ങൾ മെച്ചപ്പെടുത്തുന്നതിൽ ഇവർ എപ്പോഴും ശ്രദ്ധിച്ചിരുന്നു. ഗുഹകളിൽ താമസിച്ചിരുന്ന ചെറു സംഘങ്ങളായായിരുന്നു ഇവരുടെ ജീവിതം. മരിച്ചവരെ സംസ്കരിക്കുമ്പോൾ ശവശരീരത്തിന്റെ കൂടെ ആയുധങ്ങളും മറ്റു സാമഗ്രികളും അടക്കം ചെയ്തിരുന്നു.ശിലായുധങ്ങളും മരത്തടികളും ഉപയോഗിച്ച് കാട്ടുമൃഗങ്ങളെ വേട്ടയാടി ജീവിച്ചിരുന്ന അവർക്ക് തീയുടെ ഉപയോഗം അറിയാമായിരുന്നു. മൃഗത്തിന്റെ തോൽ ഉണക്കി വസ്ത്രങ്ങളായി ഉപയോഗിച്ചു.
സ്പെയിനിലെ ഗുഹകളെ അടിസ്ഥാനമാക്കി നിയാണ്ടർത്തലുകൾക്ക് ചിഹ്നങ്ങൾ ഉപയോഗിക്കാനും അമൂർത്തമായി ചിന്തിക്കാനും കഴിവുണ്ടെന്ന് ലിസ്ബൺ സർവകലാശാലയിലെ പ്രൊഫസറായ ജോവോ സിൽഹാവോ പറഞ്ഞു.
അവലംബം
വർഗ്ഗം:നിയാന്തർത്താൽ
ഓൾഗ ടോകാർചുക്ക്
പോളിഷ് എഴുത്തുകാരിയാണ് ഓൾഗ ടോകാർചുക്ക് (Olga Nawoja Tokarczuk; ജനനം: ജനുവരി 29, 1962). പുതു തലമുറയിലെ ഏറ്റവും വിമർശനാത്മകവും വാണിജ്യപരമായി വിജയിച്ചതുമായ നോവലെഴുത്തുകാരിൽ ഒരാളായി ഇവർ വിശേഷിപ്പിക്കപ്പെടുന്നു. 2018 ൽ, ഫ്ലൈറ്റ്സ് എന്ന നോവലിന് മാൻ ബുക്കർ ഇന്റർനാഷണൽ പ്രൈസ് ലഭിച്ചു. 2018 ലെ സാഹിത്യ നൊബേൽ പുരസ്‌കാരവും ഇവർ നേടി.
ജീവിതരേഖ
പോളണ്ടിലെ സിലോന ഗെരയ്ക്കടുത്തുള്ള സുലെചോവിലാണ് ടോകാർചുക്ക് ജനിച്ചത്. സാഹിത്യ ജീവിതം ആരംഭിക്കുന്നതിനുമുമ്പ് 1980 മുതൽ വാർസോ സർവകലാശാലയിൽ സൈക്കോളജിസ്റ്റായി പരിശീലനം നേടി. പഠനസമയത്ത്, കൗമാരക്കാരുടെ പെരുമാറ്റ പ്രശ്‌നങ്ങളെ കുറിച്ച് അവർ പഠനങ്ങൾ നടത്തി. ടോകാർചുക്ക്, സ്വയം ലോകപ്രശസ്ത ചിന്തകനും മനഃശാസ്ത്രജ്ഞനുമായ കാൾ യുങിന്റെ  ശിഷ്യനായി കരുതുകയും അദ്ദേഹത്തിന്റെ മനഃശാസ്ത്രത്തെ തന്റെ സാഹിത്യത്തിന് പ്രചോദനമായി കാണുകയും ചെയ്തു. 1998 മുതൽ, ടോകാർചുക്ക് നോവ റൂഡയ്ക്കടുത്തുള്ള ക്രാജനോവ് എന്ന ചെറിയ ഗ്രാമത്തിലാണ് താമസിക്കുന്നത്. അവിടെ നിന്ന് തന്റെ സ്വകാര്യ പ്രസിദ്ധീകരണ കമ്പനിയും അവർ കൈകാര്യം ചെയ്യുന്നു. ടോകാർചുക്ക് ഇടതുപക്ഷ ബോധ്യങ്ങളുള്ള ഒരു സാഹിത്യകാരികൂടിയാണ്.
പുരസ്‌കാരങ്ങൾ
ടോകാർ‌സുക്ക് അവളുടെ രചനകളിൽ മിത്തുകൾ സൃഷ്ടിക്കുന്നതിലൂടെ പ്രത്യേക ശ്രദ്ധ നേടിയ സാഹിത്യകാരിയാണ്. വാർസോ സർവകലാശാലയിൽ സൈക്കോളജിസ്റ്റായി പരിശീലനം നേടിയ അവരുടേതായി കവിതാസമാഹാരങ്ങളും നിരവധി നോവലുകളും ഹ്രസ്വമായ ഗദ്യ കൃതികളും പ്രസിദ്ധീകരിക്കപ്പെട്ടിട്ടുണ്ട്. 2008 ൽ പോളണ്ടിന്റെ മികച്ച സാഹിത്യ സമ്മാനമായ നൈക്ക് അവാർഡ് 'ഫ്ലൈറ്റുകൾ' എന്ന നോവൽ നേടി. 2010 ലെ എഡിൻബർഗ് പുസ്തകോത്സവത്തിൽ ഇവരുടെ 'പ്രൈംവൽ', 'അദർ ടൈംസ്' എന്നീ കൃതികളും ചർച്ച ചെയ്യപ്പെട്ടു. ജേക്കബിന്റെ പുസ്‌തകങ്ങൾ എന്ന നോവലിന് ടോകാർചുക്ക് 2015 ൽ വീണ്ടും നൈക്ക് അവാർഡ് നേടി. അതേ വർഷം തന്നെ ടോകാർചുക്കിന് ജർമ്മൻ-പോളിഷ് ഇന്റർനാഷണൽ ബ്രിഡ്ജ് സമ്മാനം ലഭിച്ചു. ഇവരുടെ 'ഫ്‌ളൈറ്റ്‌സ്' എന്ന നോവലിനായിരുന്നു 2018 ലെ മാൻ ബുക്കർ ഇന്റർനാഷണൽ പുരസ്‌ക്കാരം ലഭിച്ചത്.
വാണിജ്യവൽക്കരണം
ഒരു പുതിയ ഉൽപ്പന്നത്തെയോ ഉൽപ്പാദന രീതിയെയോ വാണിജ്യപരമായി  അവതരിപ്പിക്കുകയും വിപണിയിൽ ലഭ്യമാക്കുകയും ചെയ്യുന്നതാണ് വാണിജ്യവൽക്കരണം. മുൻപ് ചുരുക്കം മാർക്കറ്റുകളിൽ ഉൽപ്പന്നം വിറ്റഴിച്ചിരുന്നതിൽനിന്ന് വ്യത്യസ്തമായി തുറന്ന മാർക്കറ്റിലേയ്ക്കുള്ള അവതരണമാണ് സാധാരണയായി വാണിജ്യവൽക്കരണമെന്ന വാക്കുകൊണ്ട് അർത്ഥമാക്കുന്നത്. എന്നാൽ പരീക്ഷണശാലയിൽ നിന്ന് നിയന്ത്രിതമായ അളവിലാണെങ്കിലും വിപണനത്തിലേക്ക് നീങ്ങുന്നതിനെയും വാണിജ്യവൽക്കരണമെന്ന് തന്നെയാണ് പറയാറ്. ഗവേഷണ വികസന പരീക്ഷണശാലയിലോ ഉപജ്ഞാതാവിന്റെ പണിശാലയിലോ ആരംഭിക്കുന്ന പല സാങ്കേതികവിദ്യകളും ശൈശവദശയിലെ മൂലരൂപം വാണിജ്യാടിസ്ഥാനത്തിലുള്ള ഉപയോഗത്തിന് അനുയോജ്യമായിരിക്കില്ല. വാണിജ്യ സാദ്ധ്യതയുള്ള ഒരു ഉൽപ്പന്നം വികസിപ്പിക്കുന്നതിന് പണവും സമയവും ആവശ്യമാണ്. പുതിയ ഒരു ഉൽപ്പന്നം വികസിപ്പിക്കുന്നതിന്റെ അവസാന ഘട്ടമാണ് പുതിയ ഉൽപ്പന്നത്തിന്റെ അവതരണം. ഈ ഘട്ടത്തിൽ പരസ്യം, വിൽപ്പന മെച്ചപ്പെടുത്തൽ, മറ്റു വിപണന തന്ത്രങ്ങൾ എന്നിവ വഴി ഉൽപ്പന്നത്തിന്റെ സ്വീകാര്യത വർദ്ധിപ്പിക്കുന്നു. വാണിജ്യവൽക്കരണത്തിനപ്പുറമാണ് (ഉൽപ്പന്നം വിപണിയിൽ പ്രവേശിക്കുന്ന ഘട്ടം) ഉപഭോഗവസ്തുവൽക്കരണം (ഇവിടെ ഉൽപ്പന്നം ഒരു ഉപഭോഗവസ്തുവായി മാറുന്നു). ഉദാഹരണത്തിന് കമ്പ്യൂട്ടറുകൾ പരീക്ഷണശാലയിൽ നിന്ന് തൊഴിൽസ്ഥാപനങ്ങളിൽ എത്തുകയും പിന്നീട് വീടുകളിലും പോക്കറ്റുകളിലും ശരീരത്തിൽ തന്നെയും എത്തിയത്.
പ്രക്രിയ
വില്പന, വിപണനം, വാണിജ്യ വികസനം (ബിസിനസ് ഡെവലപ്പ്മെന്റ്) എന്നിവയെ വാണിജ്യവൽക്കരണമായി തെറ്റിദ്ധരിക്കാറുണ്ട്. വാണിജ്യവൽക്കരണത്തിന് മൂന്ന് സവിശേഷ സ്വഭാവങ്ങളുണ്ട്.
പ്രശ്നങ്ങൾ
ഒരു ഉൽപ്പന്നത്തിന്റെ വാണിജ്യവൽക്കരണത്തിന് ശ്രമിക്കുമ്പോൾ താഴെപ്പറയുന്ന ചോദ്യങ്ങൾ ഉയരാം:
ഇതു കൂടി കാണുക
വർഗ്ഗം:രൂപകൽപന വർഗ്ഗം:ഉപജ്ഞാതാക്കൾ വർഗ്ഗം:അവലംബം ചേർക്കേണ്ട വാചകങ്ങളുള്ള ലേഖനങ്ങൾ
ശ്രീനാരായണജയന്തി വള്ളംകളി
ഐതിഹ്യം
1903 ൽ ശ്രീനാരായണഗുരു കുമരകം സന്ദർശിക്കുകയും ഇവിടെ ശ്രീ സുബ്രമണ്യ സ്വാമിയുടെ ഒരു പ്രതിഷ്ഠ നടത്തുകയും ചെയ്തിരുന്നു. പക്ഷേ, ഗുരു വന്നത് ഇവിടെ പിന്നോക്ക സമുദായക്കാർക്കായി ഒരു വിദ്യാലയം‍ സ്ഥാപിക്കാനായിരുന്നു. എന്നാൽ വിദ്യാലയത്തിൻറെ സ്ഥാപനവും, പ്രതിഷ്ഠയും രണ്ടും ഒന്നിച്ച് നടക്കുകയും ചെയ്തു. അദ്ദേഹത്തെ സ്വാഗതം ചെയ്യുന്നതിനായി അന്നാട്ടുകാർ ബോട്ടിൽ വരികയും പിന്നീട് ഇതിന്റെ ഓർമ്മയിൽ എല്ലാ കൊല്ലവും അദ്ദേഹത്തിന്റെ ഓർമ്മക്കായി ശ്രീനാരാ‍ണയഗുരു ജയന്തി സമയത്ത് ഈ വള്ളം കളി നടത്തുകയും ചെയ്തു വരുന്നു.
ആഘോഷങ്ങൾ
കുമരകം ക്ഷേത്രത്തിൽ പ്രത്യേക പൂജകളോടെയാണ് അന്നത്തെ ആഘോഷങൾ ആരംഭിക്കുന്നത്. ഇതിനു ശേഷം ഗുരുമന്ദിരത്തിൽ ഗുരുപൂജയും, പുഷ്പാഞ്ജലിയും നടക്കുന്നു. കൂടാതെ കുട്ടികൾക്കു വേണ്ടി, കലാ കായിക മത്സരങ്ങളും നടക്കുന്നു. ഉച്ചയോടെ കുമരകം വള്ളംകളി ആരംഭിക്കുന്നു. ഇതിനു മുൻപായി ശ്രീനാരായണ ഗുരുവിന്റെ വൻ പ്രതിമ വഹിച്ചു കൊണ്ട് കുമരകം ക്ഷേത്രത്തിൽ നിന്ന് വള്ളംകളിയുടെ ആരംഭസ്ഥലമായ കൊട്ടത്തോടിലേക്ക് എഴുന്നള്ളിപ്പും ഉണ്ട്. പിന്നീട് വൈകുന്നേരത്തോടെ പൊതുജന സമ്മേളനവും സമ്മാനവിതരണവുമായി ആഘോഷങ്ങൾ സമാപിക്കുന്നു.
പുറത്തേക്കുള്ള കണ്ണികൾ
വർഗ്ഗം:കേരളത്തിലെ വിനോദസഞ്ചാരം വർഗ്ഗം:കേരളത്തിലെ വള്ളംകളി മത്സരങ്ങൾ
റെറ്റിന ഹൊറിസോണ്ടൽ സെൽ
കശേരുകികളുടെ കണ്ണിലെ റെറ്റിനയുടെ ഇന്നർ ന്യൂക്ലിയർ പാളിയിൽ, സെൽ ബോഡികളുള്ള, പാർശ്വസ്ഥമായി പരസ്പരം ബന്ധിപ്പിക്കുന്ന ന്യൂറോണുകളാണ് ഹൊറിസോണ്ടൽ സെൽ എന്നറിയപ്പെടുന്നത്. ഒന്നിലധികം ഫോട്ടോറിസെപ്റ്റർ സെല്ലുകളിൽ നിന്നുള്ള ഇൻപുട്ട് സംയോജിപ്പിക്കാനും നിയന്ത്രിക്കാനും അവ സഹായിക്കുന്നു. ഹൊറിസോണ്ടൽ സെല്ലുകൾ നല്ല വെളിച്ചത്തിലും, മങ്ങിയ വെളിച്ചത്തിലും കണ്ണുകൾ നന്നായി കാണാൻ ക്രമീകരിക്കുന്നതിന് സഹായിക്കുന്നു. അതോടൊപ്പം ഹൊറിസോണ്ടൽ സെല്ലുകൾ റോഡ്, കോൺ ഫോട്ടോറിസെപ്റ്ററുകൾക്ക് ഇൻഹിബിറ്ററി ഫീഡ്ബാക്ക് സൃഷ്ടിക്കുകയും ചെയ്യുന്നു.
റെറ്റിന ന്യൂറോണുകൾ, ഫോട്ടോറിസെപ്റ്റർ കോശങ്ങൾ, ഹൊറിസോണ്ടൽ സെല്ലുകൾ, ബൈപോളാർ കോശങ്ങൾ, അമക്രൈൻ കോശങ്ങൾ, ഗാംഗ്ലിയൻ കോശങ്ങൾ എന്നിവ ചേർന്നതാണ്.
ഘടന
സ്പീഷിസുകളെ ആശ്രയിച്ച്, സാധാരണയായി ഒന്നോ രണ്ടോ തരം ഹൊറിസോണ്ടൽ സെല്ലുകളുണ്ട്, അതോടൊപ്പം ചിലപ്പോൾ മൂന്നാമത്തെ തരം കൂടിയുണ്ടെന്നും കരുതുന്നു.
ഫോട്ടോറിസെപ്റ്ററുകൾക്ക് കുറുകെ ഹൊറിസോണ്ടൽ സെല്ലുകൾ വ്യാപിക്കുകയും ഫോട്ടോ റിസപ്റ്റർ സെല്ലുകളിലേക്ക് സിനാപ് ചെയ്യുന്നതിന് മുമ്പ് ഇൻപുട്ടുകൾ സംഗ്രഹിക്കുകയും ചെയ്യുന്നു. ഹൊറിസോണ്ടൽ സെല്ലുകൾ ബൈപോളാർ സെല്ലുകളിലേക്ക് സിനാപ്സ് ചെയ്തേക്കാം, പക്ഷേ ഇത് കൃത്യമായി തെളിയിക്കപ്പെട്ടിട്ടില്ല.
റെറ്റിനയുടെ മധ്യഭാഗത്ത് ഹൊറിസോണ്ടൽ സെല്ലുകളുടെ സാന്ദ്രത കൂടുതലാണ്. പൂച്ചയിൽ, റെറ്റിനയുടെ മധ്യഭാഗത്ത് എ-ടൈപ്പ് ഹൊറിസോണ്ടൽ സെല്ലുകളുടെ സാന്ദ്രത 225 സെല്ലുകൾ / എംഎം 2 ആണ്, അതേപോലെ പെരിഫറൽ റെറ്റിനയിൽ സാന്ദ്രത 120 സെല്ലുകൾ / എംഎം 2 ആണ്.
പ്രവർത്തനം
പ്രകാശത്തിന്റെ അഭാവത്തിൽ ഫോട്ടോറിസെപ്റ്ററുകളിൽ നിന്ന് ഗ്ലൂട്ടാമിക് ആസിഡ് പുറത്തുവിടുന്നതിലൂടെ ഹൊറിസോണ്ടൽ സെല്ലുകൾ ഡീപോളറൈസ് ചെയ്യപ്പെടുന്നു. ഒരു ഹൊറിസോണ്ടൽ സെല്ലിന്റെ ഡീപോളറൈസേഷൻ സമീപത്തുള്ള ഫോട്ടോറിസെപ്റ്ററുകൾ ഹൈപ്പർപോളറൈസ് ചെയ്യുന്നതിന് കാരണമാകുന്നു.ഇതിന് വിപരീതമായി, പ്രകാശത്തിൽ ഒരു ഫോട്ടോറിസെപ്റ്റർ കുറവ് ഗ്ലൂട്ടാമേറ്റ് മാത്രമേ പുറത്തുവിടുന്നുള്ളൂ, ഇത് ഹൊറിസോണ്ടൽ സെല്ലിനെ ഹൈപ്പർ‌പോളറൈസ് ചെയ്യുന്നു, ഇത് സമീപത്തുള്ള ഫോട്ടോറിസെപ്റ്ററുകളുടെ ഡീപോളറൈസേഷനിലേക്ക് നയിക്കുന്നു. അങ്ങനെ, ഹൊറിസോണ്ടൽ സെല്ലുകൾ ഫോട്ടോറിസെപ്റ്ററുകൾക്ക് നെഗറ്റീവ് ഫീഡ്ബാക്ക് നൽകുന്നു. മിതമായ ലാറ്ററൽ സ്പ്രെഡും ഹൊറിസോണ്ടൽ സെല്ലുകളുടെ ഗ്യാപ് ജംഗ്ഷനുകളിലൂടെയുള്ള കൂട്ടിച്ചേർക്കലുകളും, റെറ്റിന ഉപരിതലത്തിലെ ഒരു പ്രദേശത്ത് വീഴുന്ന ശരാശരി പ്രകാശത്തിന്റെ അളവ് കണക്കാക്കുന്നു. സിഗ്നൽ ഇൻപുട്ട് അതിന്റെ ഓപ്പറേറ്റിംഗ് പരിധിക്കുള്ളിലെ ആന്തരിക റെറ്റിന സർക്യൂട്ടിൽ തന്നെ നിലനിർത്താൻ ഹൊറിസോണ്ടൽ സെല്ലുകൾ ഫോട്ടോറിസെപ്റ്ററുകളുടെ ഔട്ട്‌പുട്ടിൽ നിന്ന് ആനുപാതികമായ മൂല്യം കുറയ്ക്കുകയും ചെയ്യുന്നു. റെറ്റിന ഗാംഗ്ലിയൺ സെല്ലുകളുടെ ചുറ്റുപാടിലേക്ക് സംഭാവന ചെയ്യുന്ന ഇൻഹിബിറ്ററി ഇന്റേൺ‌യുറോണുകളുടെ രണ്ട് ഗ്രൂപ്പുകളിൽ ഒന്നാണ് ഹൊറിസോണ്ടൽ സെല്ലുകൾ:
പ്രകാശം \to സെന്റർ ഫോട്ടോറിസെപ്റ്റർ ഹൈപ്പർപോളറൈസേഷൻ \to ഹൊറിസോണ്ടൽ സെൽ ഹൈപ്പർപോളറൈസേഷൻ \to ചുറ്റുമുള്ള ഫോട്ടോറിസെപ്റ്റർ ഡീപോ ഇറൈസേഷൻ
പുറം കണ്ണികൾ
വർഗ്ഗം:നാഡീകോശങ്ങൾ വർഗ്ഗം:കണ്ണ് വർഗ്ഗം:നേത്രവിജ്ഞാനം
ലൈറ്റ് മെഷീൻ ഗൺ
thumb|300px|right|എൽ.എം.ജി എൽ.എം.ജി അഥവാ ലൈറ്റ് മെഷീൻ ഗൺ ഒരു സപ്പോർട്ട് ആയുധമാണ്. ഇൻഫെന്ററി സൈനിക ദളങ്ങളിലെ ജവാന്മാർ യുദ്ധമുന്നണികളിൽ മുന്നോട്ടു നീങ്ങുമ്പോൾ അവർക്ക് വശങ്ങളിൽ നിന്നോ പിറകിൽ നിന്നോ സപ്പോർട്ട് നൽകാനായി ഉപയോഗിക്കുന്ന അടിസ്ഥാന യന്ത്രോപകരണമാണ് എൽ.എം.ജി. പുതുതലമുറ ലൈറ്റ് മെഷീൻ ഗണ്ണുകൾ മീഡിയം മെഷീൻ ഗണ്ണുകളേക്കാൾ ചെറിയ കാലിബറിലുള്ള ബാരലുകൾ ഉപയോഗിക്കുന്നതും ഭാരക്കുറവുള്ളതുമാണ്.7.62 mm എൽ.എം.ജി. ഇന്ത്യൻ സൈന്യം വ്യാപകമായി ഉപയോഗിച്ചു കൊണ്ടിരുന്ന എൽ.എം.ജി.യാണ്. ഇപ്പോൾ അവയുടെ സ്ഥാനം 5.56 mm ഇൻസാസ് എൽ.എം.ജി.കൾ കൈയ്യടക്കിയിരിക്കുന്നു. ഭാരക്കൂടുതൽ ഉള്ളതിനാലും വെടിവെക്കുന്നതിൽ കൃത്യത വരുത്തുന്നതിനുമായി ബൈപ്പോഡിൽ ഉറപ്പിച്ചാണ് എൽ.എം.ജി. ഫയർ ചെയ്യുന്നത് thumb|300px|right|ഇൻസാസ് എൽ.എം.ജി, ഒരു [[ഇന്ത്യ|ഇന്ത്യൻ നിർമ്മിത, പുതുതലമുറ എൽ.എം.ജി]]
അവലംബം
വർഗ്ഗം:മെഷീൻ ഗണ്ണുകൾ
കാൾ ബാരി ഷാർപ്‌ലെസ്
അമേരിക്കൻ രസതന്ത്രജ്ഞനും നോബൽ സമ്മാന ജേതാവുമാണ് കാൾ ബാരി ഷാർപ്‌ലെസ് (ജനനം: ഏപ്രിൽ 28, 1941) സ്റ്റീരിയോസെലക്ടീവ് റിയാക്ഷനുകളിലും, ക്ലിക്ക് കെമിസ്ട്രിയിലും നടത്തിയ പ്രവർത്തനത്തിന് അദ്ദേഹം അറിയപ്പെടുന്നു.
ആദ്യകാല ജീവിതവും വിദ്യാഭ്യാസവും
ഷാർപ്‌ലെസ് പിഎയിലെ ഫിലാഡൽഫിയയിൽ 1941 ഏപ്രിൽ 28 ന് ജനിച്ചു. 1959-ൽ ഫ്രണ്ട്സ് സെൻട്രൽ സ്കൂളിൽ നിന്ന് ബിരുദം നേടിയ അദ്ദേഹം ഡാർട്ട്മൗത്ത് കോളേജിൽ പഠനം തുടർന്നു. 1963-ൽ എ.ബി. യും 1968-ൽ സ്റ്റാൻഫോർഡ് സർവകലാശാലയിൽ നിന്ന് രസതന്ത്രത്തിൽ പിഎച്ച്ഡി.യും നേടി. സ്റ്റാൻഫോർഡ് യൂണിവേഴ്സിറ്റിയിലും (1968-1969) ഹാർവാർഡ് യൂണിവേഴ്സിറ്റിയിലും (1969-1970) പോസ്റ്റ്-ഡോക്ടറൽ ജോലി തുടർന്നു.
ഗവേഷണം
ഷാർപ്‌ലെസ് വികസിപ്പിച്ച സ്റ്റീരിയോസെലക്ടീവ് ഓക്‌സിഡേഷൻ പ്രവർത്തനങ്ങൾ, ഫെമറ്റോമോളാർ ശക്തിയുള്ള ഒരു ഇൻഹിബിറ്ററിന്റെ രൂപവത്കരണത്തിൽ ഒരു അസൈഡും ആൽക്കൈനും ഉപയോഗിച്ച് ആരംഭിച്ചുകൊണ്ട് അസറ്റൈൽകോളിനെസ്റ്ററേസ് എന്ന എൻസൈം വഴി ഉത്തേജിപ്പിക്കാമെന്ന് കണ്ടെത്തി. സയൻസ് ഫിക്ഷനിൽ നിന്ന് അമിനോഹൈഡ്രോക്സിലേഷൻ, ഡൈഹൈഡ്രോക്സിലേഷൻ, ഷാർപ്ലെസ് അസ്സിമട്രിക് എപ്പോക്സിഡേഷൻ എന്നിവയുൾപ്പെടെ അസ്സിമട്രിക് സമന്വയത്തെ താരതമ്യേന പതിവായി മാറ്റുന്ന നിരവധി രാസപ്രവർത്തനങ്ങൾ അദ്ദേഹം കണ്ടെത്തി.
പല തന്മാത്രകളും ചിരാൽ ആണ് - അവ രണ്ട് ഘടനാപരമായ രൂപങ്ങളിൽ (എനാൻഷിയോമെർ) നിലനിൽക്കുന്നു. അവ അനിയന്ത്രിതമായ മിറർ ഇമേജുകളാണ്. അതുപോലെ, ഈ തന്മാത്രകളിൽ നിന്ന് നിർമ്മിച്ച റിസപ്റ്ററുകൾ, എൻസൈമുകൾ, മറ്റ് സെല്ലുലാർ ഘടകങ്ങൾ എന്നിവ ചിരാൽ ആണ്. മാത്രമല്ല ഒരു പദാർത്ഥത്തിന്റെ ഒന്നോ രണ്ടോ എനാൻഷിയോമറുകളുമായി മാത്രം തിരഞ്ഞെടുത്ത് ഉപയോഗിക്കുകയും ചെയ്യുന്നു. എന്നിരുന്നാലും, പല മരുന്നുകളും പരമ്പരാഗത ലബോറട്ടറി സിന്തസിസിന്റെ ഫലമായി എനാൻഷിയോമറുകളുടെ മിശ്രിതമാണ്. ഒരു ഫോമിന് സാധാരണയായി ആവശ്യമുള്ള ഫലമുണ്ടാകും മറ്റേ ഫോം നിഷ്‌ക്രിയമായിരിക്കാം അല്ലെങ്കിൽ താലിഡോമിഡ് എന്ന മരുന്ന് പോലുള്ള അഭികാമ്യമല്ലാത്ത പാർശ്വഫലങ്ങൾക്ക് കാരണമാകാം. ഈ പ്രശ്നം ശാസ്ത്രജ്ഞരെ ചിറൽ കാറ്റലിസ്റ്റുകളെ പിന്തുടരാൻ പ്രേരിപ്പിച്ചു. ഇത് സാധ്യമായ രണ്ട് ഫലങ്ങളിൽ ഒന്നിലേക്ക് രാസപ്രവർത്തനങ്ങൾ നയിക്കുന്നു.
രാസപ്രവർത്തനങ്ങളുടെ വിശാലമായ കുടുംബമായ ഓക്‌സിഡേഷനുകൾക്കായുള്ള ചിറൽ കാറ്റലിസ്റ്റുകളെ കേന്ദ്രീകരിച്ചാണ് ഷാർപ്‌ലെസിന്റെ ഗവേഷണം. പ്രതിപ്രവർത്തനങ്ങളിൽ ഓക്സീകരണത്തിന് വിധേയമാകുന്ന ആറ്റങ്ങൾ, അയോണുകൾ അല്ലെങ്കിൽ തന്മാത്രകൾ ഇലക്ട്രോണുകളെ നഷ്ടപ്പെടുത്തുകയും അങ്ങനെ ചെയ്യുമ്പോൾ അവയുടെ പ്രവർത്തനം അല്ലെങ്കിൽ രാസ ബോണ്ടുകൾ സൃഷ്ടിക്കാനുള്ള ശേഷി വർദ്ധിപ്പിക്കുകയും ചെയ്യുന്നു. 1980-ൽ എം‌ഐ‌ടിയിൽ പ്രവർത്തിച്ചിരുന്ന ഷാർപ്‌ലെസ് പ്രധാന പരീക്ഷണങ്ങൾ നടത്തി. ഇത് എപോക്സൈഡ് സംയുക്തങ്ങൾ ഉൽ‌പാദിപ്പിക്കുന്നതിനുള്ള കാറ്റലറ്റിക് അസ്സിമട്രിക്കൽ ഓക്സീകരണത്തെ അടിസ്ഥാനമാക്കിയുള്ള ഒരു പ്രായോഗിക രീതിയിലേക്ക് നയിച്ചു. ഇത് ബീറ്റ ബ്ലോക്കറുകളും മറ്റ് ഉൽ‌പ്പന്നങ്ങളിൽപ്പെടുന്ന കാർഡിയാക് മരുന്നുകളുടെ നിർമ്മാണത്തിന് ഉപയോഗിക്കുന്നു.
ഓക്സിഡേഷൻ പ്രതിപ്രവർത്തനങ്ങളെ (ഷാർപ്ലെസ് എപ്പോക്സൈഡേഷൻ, ഷാർപ്ലെസ് അസ്സിമട്രിക് ഡൈഹൈഡ്രോക്സിലേഷൻ, ഷാർപ്ലെസ് ഓക്സിഅമിനേഷൻ) നടത്തിയ പ്രവർത്തനത്തിന് 2001-ൽ രസതന്ത്രത്തിനുള്ള നോബൽ സമ്മാനത്തിന്റെ പകുതി വിഹിതം നേടി. ഈ വർഷത്തെ സമ്മാനത്തിന്റെ മറ്റേ പകുതി വില്യം എസ്. നോളസും റിയോജി നൊയോറിയും തമ്മിൽ പങ്കിട്ടു. (സ്റ്റീരിയോസെലക്ടീവ് ഹൈഡ്രജനൈസേഷനെക്കുറിച്ചുള്ള അവരുടെ പ്രവർത്തനത്തിന്)
"ക്ലിക്ക് കെമിസ്ട്രി" എന്ന പദം 1998-ൽ ഷാർപ്ലെസ് ഉപയോഗിച്ചു. ഷാർപ്ലെസ്, ഹാർട്ട്മുത്ത് കോൾബ്, എം.ജി. ഫിൻ എന്നിവർ 2001-ൽ സ്ക്രിപ്സ് റിസർച്ച് ഇൻസ്റ്റിറ്റ്യൂട്ടിൽ ഇത് ആദ്യമായി വിശദീകരിച്ചു. രൂക്ഷമല്ലാത്ത അവസ്ഥയിൽ സംഭവിക്കുന്ന വളരെ സൂക്ഷിച്ചുമാത്രം തിരഞ്ഞെടുക്കുന്ന എക്സോതെർമിക് പ്രതിപ്രവർത്തനങ്ങളുടെ ഒരു കൂട്ടം ഇതിൽ ഉൾപ്പെടുന്നു. ഏറ്റവും വിജയകരമായ ഉദാഹരണം 1,2,3-ട്രയാസോളുകൾ രൂപീകരിക്കുന്നതിനുള്ള അസൈഡ് ആൽക്കൈൻ ഹ്യൂസ്ജെൻ സൈക്ലോഡിഷൻ ആണ്.
അവാർഡുകളും ബഹുമതികളും
"ചിരാലി കാറ്റലൈസ്ഡ് ഓക്സിഡേഷൻ പ്രതികരണങ്ങൾ" എന്ന കൃതിക്ക് 2001-ലെ രസതന്ത്രത്തിനുള്ള നോബൽ സമ്മാനം ലഭിച്ച വ്യക്തിയാണ് ഷാർപ്ലെസ്.
അമേരിക്കൻ കെമിക്കൽ സൊസൈറ്റിയുടെ പ്രീസ്റ്റ്ലി മെഡൽ 2019-ൽ ഷാർപ്ലെസിന് ലഭിച്ചു. “കാറ്റലറ്റിക്, അസ്സിമട്രിക് ഓക്സിഡേഷൻ രീതികളുടെ കണ്ടുപിടിത്തം, ക്ലിക്ക് കെമിസ്ട്രി എന്ന ആശയം, അസൈഡ്-അസറ്റിലീൻ സൈക്ലോഡിഷൻ പ്രവർത്തനത്തിന്റെ ചെമ്പ്-കാറ്റലൈസ്ഡ് പതിപ്പിന്റെ വികസനം” എന്നിവയ്ക്ക്.
കെടിഎച്ച് റോയൽ ഇൻസ്റ്റിറ്റ്യൂട്ട് ഓഫ് ടെക്നോളജി (1995), ടെക്നിക്കൽ യൂണിവേഴ്സിറ്റി ഓഫ് മ്യൂണിച്ച് (1995), കാത്തലിക് യൂണിവേഴ്സിറ്റി ഓഫ് ലൂവെയ്ൻ (1996), വെസ്ലിയൻ യൂണിവേഴ്സിറ്റി (1999) എന്നിവയിൽ നിന്ന് ഓണററി ബിരുദം നേടി.
സ്വകാര്യ ജീവിതം
1965-ൽ ഷാർപ്‌ലെസ് ജാൻ ഡ്യൂസറിനെ വിവാഹം കഴിച്ചു. അവർക്ക് മൂന്ന് മക്കളുണ്ട്. അസിസ്റ്റന്റ് പ്രൊഫസറായി എം‌ഐ‌ടിയിലെത്തിയതിന് തൊട്ടുപിന്നാലെ 1970-ൽ ഒരു ലാബ് അപകടത്തിൽ അദ്ദേഹത്തിന്റെ ഒരു കണ്ണിന് കാഴ്ചശക്തി നഷ്ടപ്പെട്ടതിനാൽ അന്ധനായിരുന്നു.
External links
വർഗ്ഗം:അമേരിക്കൻ ഐക്യനാടുകളിലെ നാഷണൽ അക്കാദമി ഓഫ് സയൻസ് അംഗങ്ങൾ വർഗ്ഗം:രസതന്ത്രത്തിനുള്ള നോബൽ സമ്മാന ജേതാക്കൾ വർഗ്ഗം:1941-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:നോബൽ സമ്മാനം നേടിയ അമേരിക്കക്കാർ
മേഘം (ചലച്ചിത്രം)
പ്രിയദർശന്റെ സംവിധാനത്തിൽ മമ്മൂട്ടി, ദിലീപ്, ശ്രീനിവാസൻ, പൂജ ബത്ര, പ്രിയ ഗിൽ എന്നിവർ പ്രധാന വേഷങ്ങളിൽ അഭിനയിച്ച് 1999-ൽ പുറത്തിറങ്ങിയ ഒരു മലയാള ചലച്ചിത്രമാണ് മേഘം. ഏറെ വർഷങ്ങൾക്ക് ശേഷം മമ്മൂട്ടിയും യേശുദാസും പ്രിയദർശനും ഒരുമിച്ചു എന്ന പ്രത്യേകതയോടെ ഇറങ്ങിയ ചിത്രമാണ് ഇത്. സിതാര കമ്പൈൻസിന്റെ ബാനറിൽ സുരേഷ് ബാലാജി നിർമ്മിച്ച ഈ ചിത്രം പ്രണവം മൂവി പ്രൈവറ്റ് ലിമിറ്റഡ് ആണ് വിതരണം ചെയ്തത്. ഈ ചിത്രത്തിന്റെ കഥ പ്രിയദർശന്റേതാണ്. തിരക്കഥ, സംഭാഷണം എന്നിവ നിർവ്വഹിച്ചത് ടി. ദാമോദരൻ ആണ്.
സംഗീതം
ഗിരീഷ് പുത്തഞ്ചേരി എഴുതിയ ഇതിലെ ഗാനങ്ങൾക്ക് സംഗീതം പകർന്നതും ചിത്രത്തിന്റെ പശ്ചാത്തല സംഗീതം ഒരുക്കിയതും ഔസേപ്പച്ചൻ ആണ്. ഗാനങ്ങൾ ഈസ്റ്റ് കോസ്റ്റ് ഓഡിയോസ് വിപണനം ചെയ്തിരിക്കുന്നു.
പുറത്തേക്കുള്ള കണ്ണികൾ
വർഗ്ഗം:1999-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:പ്രിയദർശൻ സം‌വിധാനം ചെയ്ത ചലച്ചിത്രങ്ങൾ വർഗ്ഗം:എൻ. ഗോപാലകൃഷ്ണൻ ചിത്രസംയോജനം ചെയ്ത ചലച്ചിത്രങ്ങൾ വർഗ്ഗം:ഗിരീഷ് പുത്തഞ്ചേരിയുടെ ഗാനങ്ങൾവർഗ്ഗം:ഔസേപ്പച്ചൻ സംഗീതം പകർന്ന ചലച്ചിത്രങ്ങൾവർഗ്ഗം:സഞ്ജീവ് ശങ്കർ ക്യാമറ ചലിപ്പിച്ച ചലച്ചിത്രങ്ങൾ
ദിനേശ് മോംഗിയ
ദിനേശ് മോംഗിയ (ജനനം 17 ഏപ്രിൽ 1977) ഒരു ഇന്ത്യൻ അന്താരാഷ്ട്ര ക്രിക്കറ്റ് കളിക്കാരനാണ്.ഏകദിന ക്രിക്കറ്റിലും, ഒരു ട്വന്റി20 മത്സരത്തിലും മോംഗിയ ഇന്ത്യയെ പ്രതിനിധീകരിച്ചിട്ടുണ്ട്. ആഭ്യന്തര ക്രിക്കറ്റിൽ ഏകദേശം 50 റൺസ് ശരാശരിയിൽ 6800ൽ പരം റൺസ് മോംഗിയ നേടിയിട്ടുണ്ട്.
External links
വർഗ്ഗം:1977-ൽ ജനിച്ചവർ
വർഗ്ഗം:ഏപ്രിൽ 17-ന് ജനിച്ചവർ
വർഗ്ഗം:ഇന്ത്യൻ ക്രിക്കറ്റ് കളിക്കാർ വർഗ്ഗം:ഇന്ത്യയ്ക്ക് വേണ്ടി ക്രിക്കറ്റ് ലോകകപ്പ് കളിച്ചവർ
പീറ്റർ ഹാൻഡ്‌കെ
ഓസ്ട്രിയൻ നോവലിസ്റ്റും, നാടകകൃത്തും, വിവർത്തകനുമാണ് പീറ്റർ ഹാൻഡ്‌കെ (ജനനം: 6 ഡിസംബർ 1942). 2019 ലെ സാഹിത്യത്തിനുള്ള നോബൽ സമ്മാനം അദ്ദേഹത്തിന് ലഭിച്ചു. പഠനകാലത്ത് തന്നെ എഴുത്തുകാരനായി പേരെടുത്ത അദ്ദേഹം നിരവധി ചിത്രങ്ങൾക്കും തിരക്കഥയെഴുതിയിട്ടുണ്ട്.
ജീവിതരേഖ
ഒരു ബാങ്ക് ഗുമസ്തന്റെ മകനായി 1942ൽ ഓസ്ട്രിയയിലെ ഗ്രിഫെനിലാണ് പീറ്റർ ഹാൻഡ്‌കെ ജനിച്ചത്. ഇരുപതാം നൂറ്റാണ്ടിന്റെ രണ്ടാം പകുതിയിലെ തനത് ജർമ്മൻ ഭാഷാ എഴുത്തുകാരിൽ ഒരാളാണ് അദ്ദേഹം. 1961 മുതൽ 1965 വരെ ഗ്രാസ് സർവകലാശാലയിൽ നിയമം പഠിക്കുകയും അവന്റ്-ഗാർഡ് എന്ന സാഹിത്യ മാസികയ്ക്ക് കൈയ്യെഴുത്തുപ്രതികൾ എഴുതി നൽകുകയും ചെയ്തു.
രചനാ രീതി
പരമ്പരാഗത ഇതിവൃത്തവും സംഭാഷണവും കഥാപാത്രങ്ങളും ഇല്ലാത്ത നിരവധി നാടകങ്ങൾ പീറ്റർ ഹാൻഡ്‌കെ രചിച്ചിട്ടുണ്ട്. തന്റെ ആദ്യത്തെ പ്രധാന നാടകമായ 'പ്രേക്ഷകരെ കുറ്റപ്പെടുത്തുന്നു' എന്നതിലൂടെ ഒരു പാരമ്പര്യ നിരാകരണവാദിയായ നാടകകൃത്ത് എന്ന നിലയിൽ അദ്ദേഹം പൊതുജനശ്രദ്ധ പിടിച്ചുപറ്റി. ഇതിൽ നാല് അഭിനേതാക്കൾ നാടകത്തിന്റെ സ്വഭാവം ഒരു മണിക്കൂറോളം വിശകലനം ചെയ്യുകയും തുടർന്ന് പ്രേക്ഷകരെ അപമാനിക്കുകയും നാടകത്തിന്റെ “പ്രകടനത്തെ” പ്രശംസിക്കുകയും ചെയ്യുന്നു. ജനക്കൂട്ടത്തിൽ നിന്ന് വ്യത്യസ്‌ത പ്രതികരണങ്ങൾ ഉളവാക്കുന്ന തന്ത്രമായി ഇതിനെ കണക്കാക്കാം. ഹാൻഡ്‌കെയുടെ ആദ്യത്തെ മുഴുനീള നാടകമായ കാസ്പർ (1968) എന്നതിൽ ഹ്വസറിനെ സംസാരിക്കാൻ കഴിയാത്ത നിരപരാധിയായി ചിത്രീകരിക്കുന്നു.
ചെറുകഥകൾ, ഉപന്യാസങ്ങൾ, റേഡിയോ നാടകങ്ങൾ എന്നിവയും ഹാൻഡ്‌കെ എഴുതിയിട്ടുണ്ട്. സാധാരണ ഭാഷയും ദൈനംദിന യാഥാർത്ഥ്യവും അവയ്‌ക്കൊപ്പമുള്ള യുക്തിസഹമായ ക്രമവും മനുഷ്യനെ നിയന്ത്രിക്കുന്നതും മാരകവുമായ സ്വാധീനം ചെലുത്തുന്നുവെന്നും അടിവരയിടുന്നതാണ് അദ്ദേഹത്തിന്റെ രചനകളുടെ പ്രധാന വിഷയം.
ചന്ദ്രശേഖർ ആസാദ്
ലഘുചിത്രം|ചന്ദ്രശേഖർ ആസാദ് ചന്ദ്രശേഖർ ആസാദ് എന്ന ചന്ദ്രശേഖർ സീതാറാം തിവാരി, (ഹിന്ദി: चंद्रशेखर आज़ाद, ഉർദു: چندر شیکھر آزاد) (ജൂലൈ 23, 1906 ഭാവ്ര മദ്ധ്യപ്രദേശ് – ഫെബ്രുവരി 27, 1931, അലഹബാദ്, ഉത്തർ പ്രദേശ്) ഇന്ത്യയിലെ പ്രധാനപ്പെട്ട ഒരു ദേശീയവാദ വിപ്ലവകാരിയായിരുന്നു. ഭഗത് സിംഗിന്റെ ഗുരുവായും ഇദ്ദേഹത്തെ കണക്കാക്കപ്പെടുന്നു.
വളരെ ചെറിയപ്രായത്തിൽ തന്നെ രാഷ്ട്രീയ പ്രവേശനം നടത്തിയ ചന്ദ്രശേഖർ വിദ്യാഭ്യാസം പാതിവഴിക്കുപേക്ഷിച്ചാണ് സമരത്തിന്റെ തീച്ചൂളയിലേക്ക് നടന്നത്. നിസ്സഹകരണപ്രസ്ഥാനം, ജാലിയൻവാലാബാഗ് കൂട്ടക്കൊല എന്നിവ പ്രധാന പ്രചോദനങ്ങളായിരുന്നു. വൈകാതെ തന്നെ സ്വാതന്ത്ര്യത്തിനുള്ള മാർഗ്ഗം വിപ്ലവത്തിലൂടെയാണെന്ന് മനസ്സിലാക്കി ആ വഴിയിലേക്കു തിരിഞ്ഞു. ഹിന്ദുസ്ഥാൻ സോഷ്യലിസ്റ്റ് റിപ്പബ്ലിക്കൻ അസ്സോസ്സിയേഷൻ, നൗജവാൻ ഭാരത് സഭ, കീർത്തി കിസ്സാൻ പാർട്ടി എന്നീ സംഘടനകളുടെ സംഘാടകനും ബുദ്ധികേന്ദ്രവുമായിരുന്നു ചന്ദ്രശേഖർ ആസാദ്.
സഹപ്രവർത്തകരിൽ ഒരാൾ ഒറ്റുകൊടുത്തതിന്റെ ഫലമായി 1931 ഫെബ്രുവരി 27ന് അലഹബാദിലെ ആൽഫ്രെഡ് പാർക്കിൽ വച്ച് ആസാദ് പൊലീസിനാൽ വളയപ്പെടുകയും തുടർന്നു നടന്ന വെടിവെപ്പിൽ ദാരുണമായി കൊല്ലപ്പെടുകയും ചെയ്തു. ബ്രിട്ടീഷുകാരന്റെ തൂക്കുമരത്തിലേറാൻ തയ്യാറല്ലാത്തതുകൊണ്ട് മരണത്തിന്റെ അന്ത്യഘട്ടം വരെ കൈത്തോക്കുകൊണ്ട് പൊരുതി നിന്നു.
ജനനം, ബാല്യം
1906 ജൂലൈ 23 ന് മദ്ധ്യപ്രദേശിലെ ഝാബുവ ജില്ലയിലെ ഭവ്ര ഗ്രാമത്തിൽ പണ്ഡിറ്റ് സീതാറാം തിവാരിയുടെയും ജഗ്റാണി ദേവിയുടെയും മകനായി ചന്ദ്രശേഖർ ജനിച്ചു. ഈ ദമ്പതികളുടെ രണ്ടാമത്തെ മകനായിരുന്നു ചന്ദ്രശേഖർ. ചന്ദ്രശേഖറിനു മുമ്പ് നാലുമക്കൾ ജനിച്ചിരുന്നുവെങ്കിലും ഒരാൾ മാത്രമേ ജീവിച്ചിരുന്നുള്ളു. ബാക്കി മൂന്നുപേരും ചെറുപ്രായത്തിൽ തന്നെ മരണമടയുകയായിരുന്നു. ചന്ദ്രശേഖറിനേക്കാൾ മുതിർന്ന കുട്ടിയായിരുന്നു സുഖ്ദേവ്.
പതിനാലാം വയസ്സിൽ വീടിനു തൊട്ടടുത്തുള്ള ഒരു ഗ്രാമീണപാഠശാലയിലായിരുന്നു ചന്ദ്രശേഖറിന്റെ പ്രാഥമിക വിദ്യാഭ്യാസം. നല്ല ഒരു വിദ്യാഭ്യാസം നൽകാൻ ചന്ദ്രശേഖറിന്റെ പിതാവിന് സാമ്പത്തികമായ കഴിവുണ്ടായിരുന്നില്ല. എന്നിട്ടും അദ്ദേഹം മകന്റെ ഭാവിയെ ഓർത്ത് ബനാറസിൽ അയച്ചു പഠിപ്പിക്കാൻ തീരുമാനിക്കുകയായിരുന്നു. ബനാറസിൽ പല പണ്ഡിതശ്രേഷ്ഠന്മാരും വിദ്യാർത്ഥികളെ പ്രതിഫലേച്ഛയില്ലാതെ ഗുരുകുല മാതൃകയിൽ വിദ്യ അഭ്യസിപ്പിക്കുമായിരുന്നു. ഈ സൗകര്യങ്ങൾ തന്റെ മകനു ലഭിച്ചേക്കും എന്നു കരുതിയാണ് ത്രിവേദി ചന്ദ്രശേഖറിനെ ബനാറസിൽ അയച്ചു പഠിപ്പിക്കാൻ തീരുമാനിച്ചത്. ചന്ദ്രശേഖർ ഇവിടെ വച്ച് ഭിൽസ് എന്നറിയപ്പെടുന്ന ഗോത്രവർഗ്ഗക്കാരുമായി അടുത്തു, അവരിൽ നിന്നും അമ്പും വില്ലും ഉപയോഗിക്കുന്ന വിധം ചന്ദ്രശേഖർ സ്വായത്തമാക്കി. ചെറുപ്രായത്തിൽ തന്നെ ധീരദേശാഭിമാനികളുടേയും മറ്റും വീരകഥകൾ ചന്ദ്രശേഖറിൽ വല്ലാത്തൊരു ഉണർവ് സൃഷ്ടിച്ചിരുന്നു.
ആ ചെറിയ പ്രായത്തിൽ തന്നെ ഒരു പ്രക്ഷോഭത്തിൽ പങ്കെടുത്ത് അറസ്റ്റിലാവുകയും കോടതിയിലെത്തുകയും ചെയ്തു. ആ കോടതിമുറിയിൽ അദ്ദേഹം കാട്ടിയ ധൈര്യം ജഡ്ജിയെപ്പോലും അതിശയിപ്പിച്ചു. അവിടെ വച്ചാണ് അദ്ദേഹത്തിന് 'ആസാദ്' എന്ന പേര് ലഭിച്ചത്. അങ്ങനെ ചന്ദ്രശേഖർ തിവാരി, ചന്ദ്രശേഖർ ആസാദ് എന്നറിയപ്പെടാൻ തുടങ്ങി.
രാഷ്ട്രീയത്തിലേക്ക്
ചന്ദ്രശേഖർ ബനാറസിൽ പഠിക്കുന്ന സമയത്താണ് മോഹൻദാസ് കരംചന്ദ് ഗാന്ധി തന്റെ രാഷ്ട്രീയപ്രവേശം നടത്തുന്നത്. ഇന്ത്യൻ ദേശീയതക്ക് വളർച്ച പ്രാപിക്കുന്നൊരു കാലം കൂടിയായിരുന്നു അത്. ഇങ്ങനെ ഉയർന്നു വരുന്ന ശബ്ദങ്ങളെ അടിച്ചമർത്താൻ ബ്രിട്ടീഷുകാർ ഒരു കമ്മീഷൻ തന്നെ രൂപവത്കരിച്ചു. എ.എസ്.റൗളെറ്റ് ആയിരുന്നു ഇതിന്റെ തലവൻ. ഇദ്ദേഹം നടപ്പിലാക്കിയ ഭരണപരിഷ്കാരങ്ങളെ, റൗളട്ട് ആക്ട് എന്നു വിളിച്ചു. റൗളട്ട് ആക്ടിൽ പോലീസിന് അനിയന്ത്രിതമായ അധികാരങ്ങൾ ലഭിക്കുകയുണ്ടായി. ഈ കരിനിയമത്തിനെതിരേ രാജ്യവ്യാപകമായ പ്രതിഷേധങ്ങൾ അരങ്ങേറി. 1919 ഏപ്രിൽ 13നാണ് ഇന്ത്യയെ നടുക്കിയ ജാലിയൻവാലാബാഗ് കൂട്ടക്കൊല നടക്കുന്നത്. ബൈശാഖി ദിനത്തിൽ റൗളറ്റ് നിയമത്തിനെതിരേ പ്രതിഷേധിക്കാൻ ജാലിയൻവാലാബാഗിൽ നടത്തിയ ഒരു സമ്മേളനത്തിലേക്ക് ബ്രിട്ടീഷ് പോലീസ് യാതൊരു കാരണവും കൂടാതെ നിർദാക്ഷിണ്യം വെടിയുതിർക്കുകയായിരുന്നു. രക്ഷപ്പെടാൻ ആകെയുണ്ടായിരുന്നു ഒരു വാതിൽ കൂടി അടച്ചാണ് പോലീസ് ഈ ക്രൂരകൃത്യം നിർവ്വഹിച്ചത്.
ഇത്തരം സംഭവങ്ങളെല്ലാം പത്രദ്വാരാ അറിഞ്ഞിരുന്ന ചന്ദ്രശേഖർ അത്യധികം രോഷാകുലനായി. പ്രതികാരത്തിനുവേണ്ടി അദ്ദേഹത്തിന്റെ മനസ്സു തയ്യാറെടുക്കുകയായിരുന്നു. 1921 ൽ കോൺഗ്രസ്സ് നിസ്സഹകരണ പ്രസ്ഥാനം ആരംഭിച്ചു. വിദ്യാർത്ഥികളോട് വിദ്യാലയങ്ങൾ ഉപേക്ഷിച്ച് സമരത്തിൽ പങ്കുകൊള്ളാൻ ആഹ്വാനമുണ്ടായി. വിദ്യാർത്ഥികൾ സമരാഹ്വാനം കൈക്കൊണ്ട് വിദ്യാലയങ്ങൾ ഉപേക്ഷിച്ച് സമരത്തിൽ പങ്കാളികളായി. സമരവുമായി ബന്ധപ്പെട്ടു സംഘടിപ്പിച്ചിരുന്ന സമ്മേളനങ്ങളിലും മീറ്റിങ്ങുകളിലും മുടങ്ങാതെ ചന്ദ്രശേഖർ പങ്കെടുക്കുമായിരുന്നു. ചെറുപ്രായത്തിൽതന്നെ പോലീസിന്റെ ക്രൂരതകൾ ചന്ദ്രശേഖറിനു മനസ്സിലായിരുന്നു. സ്വാതന്ത്ര്യത്തെ വാനോളം സ്നേഹിച്ചിരുന്ന ചന്ദ്രശേഖറിന് മറ്റൊന്നും ആലോചിക്കുവാനുണ്ടായിരുന്നില്ല. വിദ്യാഭ്യാസം പാതിവഴിക്കുപേക്ഷിച്ച് ആ യുവാവ് നിസ്സഹകരണപ്രസ്ഥാനത്തിന്റെ പാതയിലേക്ക് ചുവടുവെച്ചു. ഒരു സമ്മേളനത്തിൽ വെച്ച് പോലീസുകാരനെതിരേ കല്ലെറിഞ്ഞതിന് അറസ്റ്റു ചെയ്ത് ലോക്കപ്പിലാക്കപ്പെട്ടു. ഭയം ലവലേശമില്ലാതെയാണ് ചന്ദ്രശേഖർ കൈവിലങ്ങുമണിഞ്ഞ് പോലീസ് അകമ്പടിയോടുകൂടി സ്റ്റേഷനിലേക്കു പോയത്. പിറ്റേ ദിവസം വിചാരണക്കായി കോടതിയിൽ ഹാജരാക്കപ്പെട്ട ചന്ദ്രശേഖർ, വിചാരണക്കിടെ ന്യായാധിപന്റെ ചോദ്യത്തിനു മറുപടിയായി തന്റെ പേര് ആസാദ് എന്നാണെന്നും, പിതാവിന്റെ പേര് ഇൻഡിപെൻഡൻസ് എന്നും താമസിക്കുന്നത് ജയിലിലാണെന്നും പറയുകയുണ്ടായി. ചൂരലുകൊണ്ടുള്ള പതിനഞ്ച് അടിയാണ് കോടതി ചന്ദ്രശേഖറിന് ശിക്ഷ വിധിച്ചത്. കൂസലന്യേന ആസാദ് ആ ശിക്ഷ ഏറ്റുവാങ്ങി. ഓരോ പ്രഹരം പുറത്തു വീഴുമ്പോഴും  മഹാത്മാ ഗാന്ധീ കീ ജയ് എന്നു ഉറക്കെ വിളിക്കുകയാണ് ചന്ദ്രശേഖർ ചെയ്തത്. കണ്ടു നിന്നവരിൽ ഇത് അമ്പരപ്പും, ആശ്ചര്യവും ഉളവാക്കി. പതിനഞ്ചാമത്തെ അടി കഴിഞ്ഞതോടെ കൂടെയുള്ളവർ ഈ യുവാവിന്റെ തോളിലേറ്റി ചന്ദ്രശേഖർ ആസാദ് കീ ജയ് ഭാരത്മാതാ കീ ജയ് എന്നിങ്ങനെ ഉറക്കെ വിളിക്കാൻ തുടങ്ങി. ധൈര്യശാലിയായ കുട്ടി എന്നാണ് അക്കാലത്ത് ബനാറസിൽ നിന്നും പുറത്തിറങ്ങിയ മര്യാദ എന്ന പത്രം ചന്ദ്രശേഖറിനെ വിശേഷിപ്പിച്ചത്.
വിപ്ലവകാരി
നിസ്സഹകരണപ്രസ്ഥാനത്തിലൂടെ ഭാരതത്തിനു സ്വാതന്ത്ര്യം ലഭിച്ചേക്കും എന്ന് ചന്ദ്രശേഖർ കരുതിയിരുന്നു. അക്കാലഘട്ടത്തിലാണ് നിനച്ചിരിക്കാതെ ചൗരിചൗരാ സംഭവം നടക്കുന്നത്. ഈ സംഭവത്തിൽ നിരാശനായി മഹാത്മാഗാന്ധി നിസ്സഹകരണപ്രസ്ഥാനം പിൻവലിക്കുകയാണെന്നു പ്രഖ്യാപിച്ചു. യുവാവായ ചന്ദ്രശേഖറിന് ഏറെ നിരാശപ്പെടുത്തിയ ഒരു പ്രഖ്യാപനമായിരുന്നു അത്. എന്നാൽ ഈ നിരാശ ക്ഷണികമായിരുന്നു. ഇന്ത്യയുടെ സ്വാതന്ത്ര്യത്തിലേക്കുള്ള കൂടുതൽ മികച്ച മാർഗ്ഗം തേടുകയായിരുന്നു ചന്ദ്രശേഖറിലെ ദേശാഭിമാനി.